cyanic-selkie/wikianc huggingface dataset:
ബാക് കാൻ പ്രവിശ്യ
ബാ ബി തടാകം
ബാ ബി തടാകം (വിയറ്റ്നാമീസ് : Hồ Ba Bể, Ba Bể, പ്രാദേശിക ഭാഷയിൽ "മൂന്നു തടാകങ്ങൾ" എന്നർത്ഥം) വടക്ക്-തെക്ക് ദിശയിൽ എട്ട് കിലോമീറ്ററോളം നീണ്ടു കിടക്കുന്ന ഏറ്റവും വലിയ ശുദ്ധജല തടാകമാണിത്. തടാകത്തിന്റെ ഉപരിതല പ്രദേശം കാലാനുസൃതമായി 3 മുതൽ 5 കി.മീറ്റർ വരെ വ്യത്യാസത്തിൽ വരണ്ടതും ഈർപ്പമുള്ളതുമായി കാണപ്പെടുന്നു. മറ്റു നിരവധി കാർസ്റ്റ് ചുണ്ണാമ്പുകൽ തടാകങ്ങളിൽ നിന്ന് വ്യത്യസ്തമായി ബാ ബി തടാകം ഒരിക്കലും ഉണങ്ങുന്നില്ല. അതിന്റെ ശരാശരി ആഴം 17 മുതൽ 23 മീറ്റർ വരെ വ്യത്യാസപ്പെട്ടിരിക്കുന്നു. ഇതിൻറെ പരമാവധി ആഴം 35 മീറ്റർ ആണ്. സമുദ്രനിരപ്പിൽ നിന്ന് ഏകദേശം 150 മീറ്റർ ഉയരത്തിലാണ് ഈ തടാകം സ്ഥിതി ചെയ്യുന്നത്. വിയറ്റ്നാമിലെ ഏറ്റവും ഉയർന്ന സ്ഥാനം കൂടിയാണ് ഇത്. ബാ ബി തടാകത്തിന്റെ മൂന്ന് ഭാഗങ്ങളായ പീ ലംഗ്, പീ ലൂ, പീ ലാം എന്നിവയെ ചേർത്ത് "മൂന്ന് തടാകങ്ങൾ" എന്ന് ഇതിനെ പരാമർശിക്കുന്നു. ഈ മൂന്നു ഭാഗങ്ങളും നിരന്തരമായ ഒരൊറ്റ ജലസംഭരണിയായി ബന്ധപ്പെടുത്തിയിരിക്കുന്നു.
വിയറ്റ്നാം ഗവണ്മെന്റ് ഈ തടാകത്തെ ഒരു വനസംരക്ഷണ മേഖലയായി അറിയിച്ചിട്ടുണ്ട്. ദേശീയ പാർക്ക് കൺസർവേഷൻ പരിപാടിയുടെ ഭാഗമായി ഒരു സാങ്കേതിക-സാമ്പത്തിക പഠന സ്ഥാപനവും ഇവിടെ ആരംഭിച്ചു.
ബാ ബി ദേശീയോദ്യാനം
ബാ ബി ദേശീയോദ്യാനം (Vietnamese: Vườn Quốc Gia Ba Bể) വിയറ്റ്നാം നോർത്ത് ഈസ്റ്റ് മേഖലയിലെ ബാക് കാൻ പ്രവിശ്യയിൽ സ്ഥിതിചെയ്യുന്ന ഒരു സംരക്ഷിത പ്രദേശം ആകുന്നു. ദേശീയോദ്യാനത്തിൽ സ്ഥിതിചെയ്യുന്ന ബാ ബി ശുദ്ധജല തടാകം ചുറ്റുമുള്ള ചുണ്ണാമ്പുകല്ലുകളും താഴ്ന്ന നിത്യഹരിതവനങ്ങളും ചേർന്ന് സംരക്ഷിക്കുന്നു. തലസ്ഥാനമായ ഹാനോയിൽ നിന്ന് 240 കിലോമീറ്റർ വടക്കുമാറി ഈ പ്രദേശം സ്ഥിതിചെയ്യുന്നു. ബാ ബി ദേശീയ ഉദ്യാനം 1992-ൽ ആണ് സ്ഥാപിതമായത്.
ക്ലൈമ്പിങ് ബാംബൂ (Ampelocalamus) തടാകത്തിന് സമീപമുള്ള കുന്നിൻ ചെരുവുകളിൽ കാണപ്പെടുന്ന ഒരു സാധാരണ പ്രാദേശിക സസ്യമാണ്.
പാർക്കിൽ 65 സസ്തനികൾ പാർക്കുന്നുണ്ട്. ഓവ്സ്റ്റൺസ് പാം സിവെറ്റ്, ഫ്രാൻകോയിസ് 'ലീഫ് മങ്കി, ടോൻകിൻ സ്നബ് നോസ്ഡ് മങ്കി, ചൈനീസ് പാങ്കോലിൻ, തേവാങ്ക് എന്നിവ ഇവയിൽ പ്രധാനപ്പെട്ടതാണ്.
അഡ്മിനിസ്ട്രേറ്റീവ് ഡിവിഷനുകൾ
അവ 6 കമ്യൂൺ-ലെവൽ ടൗൺസ് (അല്ലെങ്കിൽ ടൗൺലറ്റ്) 112 കമ്യൂണുകൾ, 4 വാർഡുകൾ എന്നീ ഉപവിഭാഗങ്ങൾ ആയി വിഭജിച്ചിരിക്കുന്നു,
ബാഹ്യ ലിങ്കുകൾ
വർഗ്ഗം:വിയറ്റ്നാമിലെ പ്രവിശ്യകൾ
സൈലീൻ കോഗ്നാറ്റ
കാരിയോഫില്ലേസീ കുടുംബത്തിലെ ഒരു പൂച്ചെടിയാണ് സൈലീൻ കോഗ്നാറ്റ (സിൻ. ലിച്നിസ് കോഗ്നാറ്റ). കിഴക്കൻ, വടക്കൻ ചൈന, കൊറിയൻ പെനിൻസുല, റഷ്യയിലെ പ്രിമോർസ്‌കി ക്രായ് എന്നിവിടങ്ങളിൽ ഇത് തദ്ദേശീയമായി കാണപ്പെടുന്നു. ഓറഞ്ച് ക്യാമ്പിയൻ അല്ലെങ്കിൽ ഓറഞ്ച് ക്യാച്ച്‌ഫ്ലൈ എന്നും ഇതറിയപ്പെടുന്നു.സമുദ്രനിരപ്പിൽ നിന്ന് 500 മുതൽ 2000 മീറ്റർ വരെ ഉയരത്തിലുള്ള വൈവിധ്യമാർന്ന ആവാസ വ്യവസ്ഥകളിൽ ഇത് കാണപ്പെടുന്നു. സാധാരണയായി ലിച്നിസ് കോഗ്നാറ്റ എന്ന പര്യായത്തിൽ ഇത് വാണിജ്യ വിതരണക്കാരിൽ നിന്ന് വല്ലപ്പോഴും ലഭ്യമാണ്. കൊറിയയിൽ ഇതിന്റെ ഇലകൾ കാട്ടിൽ നിന്ന് ശേഖരിക്കുകയും പ്രാദേശിക വിപണികളിൽ ഭക്ഷണമായി വിൽക്കുകയും ചെയ്യുന്നു.
References
വർഗ്ഗം:ഏഷ്യയിലെ ഉദ്യാന സസ്യങ്ങൾ വർഗ്ഗം:കാരിയോഫില്ലേസീ
തിരുപ്പരൻകുണ്ഡ്രം
തമിഴ്‌നാട്ടിൽ മധുര ജില്ലയിൽ ഉള്ളൊരു പട്ടണമാണ് തിരുപ്പരൻകുണ്ഡ്രം. ഈ പ്രദേശം മധുര മുനിസിപ്പൽ കോർപ്പറേഷന്റെ ഭാഗമാണ്. കോർപ്പറേഷന്റെ ആദ്യത്തെ തദ്ദേശ സ്വയംഭരണ തെരഞ്ഞെടുപ്പ് 2011 ഒക്ടോബർ 18 നാണ് നടന്നത്. മുരുകന്റെ ആറ് വാസസ്ഥലങ്ങളിലൊന്നായ തിരുപ്പരൻകുണ്ഡ്രം മുരുകൻ ക്ഷേത്രം പേരുകേട്ടതാണ്. മധുരയിലെ ഏറ്റവും കൂടുതൽ ആളുകൾ സന്ദർശിക്കുന്ന വിനോദസഞ്ചാര കേന്ദ്രങ്ങളിലൊന്നാണിത്. മീനാക്ഷി അമ്മൻ ക്ഷേത്രത്തിന് അടുത്താണ് ഈ പട്ടണം സ്ഥിതി ചെയ്യുന്നു. തിരുപ്പരൻകുണ്ഡ്രം കുന്നിൻ മുകളിലാണ് തിരുപ്പരൻകുണ്ഡ്രം ദർഗ സ്ഥിതി ചെയ്യുന്നത്. 2011 ലെ കണക്കനുസരിച്ച് നഗരത്തിലെ ജനസംഖ്യ 48,810 ആണ്. ലിംഗാനുപാതം ഓരോ 1,000 പുരുഷന്മാർക്കും 999 സ്ത്രീകളാണ്, ഇത് ദേശീയ ശരാശരിയായ 929 നെക്കാൾ വളരെ കൂടുതലാണ്. 2011 ലെ മത സെൻസസ് അനുസരിച്ച് തിരുപ്പരൻകുണ്ഡ്രത്തിൽ 91.79% ഹിന്ദുക്കളും 3.62% മുസ്ലീങ്ങളും 4.46% ക്രിസ്ത്യാനികളും 0.01% സിഖുകാരും 0.11% മറ്റ് മതങ്ങളെ പിന്തുടരുന്നവരും ഉണ്ട്.
സുബ്രഹ്മണ്യ സ്വാമി ക്ഷേത്രം
പകരം=തിരുപ്പങ്കുണ്ട്ഡ്രം മുരുകൻ ക്ഷേത്രം|ഇടത്ത്‌|ലഘുചിത്രം|410px|1899 രാജ്ഞിയുടെ സാമ്രാജ്യം. ചിത്രങ്ങളോടുകൂടിയതും വിവരണാത്മകവുമായ പ്രസിദ്ധീകരണം - വാല്യം 2. കാസെൽ ആൻഡ് കമ്പനി ലണ്ടൻ മധുരയ്ക്കു സമീപത്തായുള്ള സുബ്രഹ്മണ്യ സ്വാമി ക്ഷേത്രമാണ് തിരുപ്പരൻകുണ്ഡ്രം മുരുകൻ ക്ഷേത്രം. അരുൾമിഗു സുബ്രഹ്മണ്യസ്വാമി ക്ഷേത്രം എന്ന പേരിലും ഈ ക്ഷേത്രം അറിയപ്പെടുന്നു. ആറാം നൂറ്റാണ്ടിൽ പാണ്ഡ്യർ പണികഴിപ്പിച്ചതാണെന്ന് കരുതുന്ന ഈ ക്ഷേത്രം വലിയൊരു പാറമലയുടെ കീഴിലായി നിർമ്മിച്ചതാണ്. ഐതിഹ്യം അനുസരിച്ച് മുരുകൻ സുരപദ്മൻ എന്ന രാക്ഷസനെ കൊന്ന് ദേവരാജാവായ ഇന്ദ്രന്റെ ദിവ്യ മകളായ ദേവയാനിയെ വിവാഹം കഴിച്ചു. മുരുകൻ ഇവിടെ ശിവനെ പരാംഗിരിനാഥരയി ആരാധിച്ചിരുന്നതായി പറയപ്പെടുന്നു. മധുരയിൽ നിന്ന് 8 കിലോമീറ്റർ (5.0 മൈൽ) അകലെയാണ് ഈ ക്ഷേത്രം സ്ഥിതിചെയ്യുന്നത്. പ്രധാന ശ്രീകോവിലിൽ മുരുകനെ കൂടാതെ ശിവൻ, വിഷ്ണു, വിനായകൻ, ദുർഗ്ഗാദേവി എന്നീ ദേവതകളുണ്ട്. ശൈവാരാധന പാരമ്പര്യമാണ് ഈ ക്ഷേത്രം പിന്തുടരുന്നത്. ദിവസേന ആറ് ആചാരങ്ങളും മൂന്നുവർഷം കൂടുമ്പോൾ മഹോത്സവങ്ങളും ക്ഷേത്രത്തിൽ നടക്കുന്നു, അതിൽ തമിഴ് മാസമായ ഐപാസിയിൽ (ഒക്ടോബർ - നവംബർ) കാന്തശക്തി ഉത്സവം ഏറ്റവും പ്രാധാന്യമർഹിക്കുന്നു. തമിഴ്‌നാട് സർക്കാരിന്റെ ഹിന്ദു മത എൻ‌ഡോവ്‌മെൻറ് ബോർഡാണ് ഈ ക്ഷേത്രം പരിപാലിച്ചു വരുന്നത്.
അവലംബം
വർഗ്ഗം:തമിഴ്നാട്ടിലെ പട്ടണങ്ങൾ വർഗ്ഗം:മധുര
ലോറൻ ലെഗാർഡ
ഒരു ഫിലിപ്പിനോ രാഷ്ട്രീയക്കാരിയും പരിസ്ഥിതി പ്രവർത്തകയും സാംസ്കാരിക പ്രവർത്തകയും മുൻ പത്രപ്രവർത്തകയുമാണ് ലോൺ റെജീന "ലോറൻ" ബൗട്ടിസ്റ്റ ലെഗാർഡ (ജനനം: ജനുവരി 28, 1960) ആന്റിക് പ്രതിനിധിയായും ഹൗസ് ഡെപ്യൂട്ടി സ്പീക്കറായും അവർ പ്രവർത്തിക്കുന്നു. മുമ്പ് 1998 മുതൽ 2004 വരെയും 2007 മുതൽ 2019 വരെയും രണ്ട് തവണ സെനറ്ററായി സേവനമനുഷ്ഠിച്ചിട്ടുണ്ട്. 1998, 2007 എന്നീ രണ്ട് സെനറ്റോറിയൽ തിരഞ്ഞെടുപ്പുകളിൽ ഫിലിപ്പൈൻസിലെ ഒരേയൊരു വനിതയാണ് അവർ. രണ്ട് തവണ വൈസ് പ്രസിഡന്റായി മത്സരിച്ചു. 2004 ൽ ഫെർണാണ്ടോ പോ ജൂനിയറിന്റെ കൂടെയുള്ള സ്ഥാനാർത്ഥിയും 2010 ൽ വീണ്ടും മാന്നി വില്ലറിന്റെ കൂടെയുള്ള സ്ഥാനാർത്ഥിയുമായി.
ഐക്യരാഷ്ട്രസഭയുടെ പരിസ്ഥിതി പരിപാടി പ്രഖ്യാപിച്ച 2001 ലെ യു‌എൻ‌ഇ‌പി സമ്മാന ജേതാവും 2008 ലെ ഐക്യരാഷ്ട്ര ഇന്റർനാഷണൽ സ്ട്രാറ്റജി ഫോർ ഡിസാസ്റ്റർ റിഡക്ഷൻ ദുരന്ത നിവാരണത്തിനായി പ്രഖ്യാപിച്ച 2008 ലെ ഏഷ്യയ്ക്കും പസഫിക്കിനുമുള്ള ദുരന്തസാധ്യത കുറയ്ക്കുന്നതിനും കാലാവസ്ഥാ വ്യതിയാനത്തിനുമുള്ള പ്രാദേശിക ചാമ്പ്യനുമായിരുന്നു ലെഗാർഡ. 2015 ൽ അവരെ ഐക്യരാഷ്ട്രസഭ യുഎൻ ഗ്ലോബൽ ചാമ്പ്യൻ ഫോർ റീസൈലൻസായി പ്രഖ്യാപിച്ചു. കാലാവസ്ഥാ ദുർബലമായ 20 രാജ്യങ്ങളെ ഉൾക്കൊള്ളുന്ന ക്ലൈമറ്റ് വൾനറബിൾ ഫോറത്തിന്റെ അദ്ധ്യക്ഷത അവർ വഹിച്ചു. കാലാവസ്ഥാ വ്യതിയാന നിയമം, ഗാർഹിക പീഡന വിരുദ്ധ നിയമം എന്നിങ്ങനെ നിരവധി സംസ്കാരം, മനുഷ്യാവകാശം, വിദ്യാഭ്യാസം, പരിസ്ഥിതി സംബന്ധമായ നിയമങ്ങൾ എന്നിവ ഫിലിപ്പീൻസിൽ അവർ ആരംഭിച്ചു. 1970 കൾ മുതൽ തദ്ദേശവാസികളുടെ അവകാശങ്ങൾക്കുള്ള പിന്തുണയെത്തുടർന്ന് ഫിലിപ്പൈൻസിലെ നിരവധി തദ്ദേശീയ ജനവിഭാഗങ്ങൾ ഓണററി രാജകുമാരിയായും അംഗമായും അവരെ തിരഞ്ഞെടുക്കപ്പെട്ടു. നിരവധി തവണ യുനെസ്കോയിലേക്കുള്ള ഫിലിപ്പൈൻസിലെ പ്രധാന പ്രതിനിധിയാണ് അവർ. അവർ 2016 ലെ പ്രശസ്‌ത ദംഗൽ ഹരയ പേട്രൺ ഓഫ് ആർട്ട്സ് ആന്റ് കൾച്ചർ സ്വീകർത്താവ് ആയിരുന്നു. ഫ്രാൻസിലെ ഷെവലിയർ, ഇറ്റലിയിലെ കവലിയർ എന്നീ നിലകളിൽ അവർ അംഗീകരിക്കപ്പെട്ടു. കാലാവസ്ഥാ വ്യതിയാനത്തെക്കുറിച്ചുള്ള ഐക്യരാഷ്ട്ര ഫ്രേംവർക്ക് കൺവെൻഷൻ 2017 ൽ ഒരു ദേശീയ അഡാപ്റ്റേഷൻ പ്ലാൻ (എൻ‌എപി) ചാമ്പ്യനായി അവർ തിരഞ്ഞെടുക്കപ്പെട്ടു. 2018 ൽ ലെഗാർഡ പുതുതായി രൂപീകരിച്ച അന്താരാഷ്ട്ര സംഘടനയായ ഗ്ലോബൽ കമ്മീഷൻ ഓൺ അഡാപ്റ്റേഷന്റെ (ജിസിഎ) കമ്മീഷണറായി.
മുൻകാലജീവിതം
അന്റോണിയോ കാബ്രെറ ലെഗാർഡയുടെയും ബെസ്സി ഗെല്ല ബൂട്ടിസ്റ്റയുടെയും ഏക മകളായ ലോറൻ റെജീന ബൂട്ടിസ്റ്റ ലെഗാർഡയായി 1960 ജനുവരി 28 ന് മലബണിൽ ലോറൻ ലെഗാർഡ ജനിച്ചു. അവരുടെ മാതൃപിതാവ് ജോസ് പി. ബൗട്ടിസ്റ്റ പ്രീ മാർഷൽ നിയമ ദിനപത്രമായ മനില ടൈംസിന്റെ പത്രാധിപരായിരുന്നു. കൗമാരപ്രായത്തിൽ അവർ പ്രിന്റ് ആന്റ് ടെലിവിഷൻ മോഡലായി പ്രത്യക്ഷപ്പെട്ടു.
പ്രൈമറി മുതൽ ഹൈസ്കൂൾ വരെ അസംപ്ഷൻ കോളേജിൽ ചേർന്നു. അവിടെ അവർ ഗ്രേഡ് സ്കൂൾ വാലിഡെക്ടോറിയൻ ആയിരുന്നു. ബ്രോഡ്കാസ്റ്റ് കമ്മ്യൂണിക്കേഷനിൽ ബിരുദവും 1981 ൽ ഫിലിപ്പീൻസ് ഡിലിമാൻ സർവകലാശാലയിൽ നിന്ന് കം ലൗഡ് ബിരുദം നേടി. അവർ യുപി ബ്രോഡ്കാസ്റ്റ് അസോസിയേഷന്റെ പ്രസിഡന്റുമായിരുന്നു. ലോസ് ഏഞ്ചൽസിലെ കാലിഫോർണിയ സർവകലാശാലയിൽ നിന്ന് ജേണലിസത്തിൽ പ്രൊഫഷണൽ പദവി നേടുന്നതിനുള്ള പ്രത്യേക പഠനത്തെക്കുറിച്ചുള്ള ബിരുദാനന്തര കോഴ്‌സുകൾ പഠിച്ചു.
സ്വകാര്യ ജീവിതം
1989 ൽ ലോൺ റെജീന ബൂട്ടിസ്റ്റ ലെഗാർഡ മുൻ ബടാംഗാസ് ഗവർണർ അന്റോണിയോ ലെവിസ്റ്റെ വിവാഹം കഴിച്ചു. ഇവരുടെ വിവാഹത്തിൽ രണ്ട് ആൺമക്കളുണ്ടായി: ലോറെൻസോ "ലാൻസ്" ലെവിസ്റ്റും രാജ്യത്തെ പ്രമുഖ നിർമ്മാതാവും പുനരുപയോഗ ഊർജ്ജ നിർമ്മാതാവുമായ സോളാർ ഫിലിപ്പൈൻസ് സ്ഥാപകനും പ്രസിഡന്റുമായ ലിയാൻ‌ഡ്രോ "ലീൻ" ലെവിസ്റ്റും. ലെഗാർഡയും ലെവിസ്റ്റും 2003 ൽ വേർപിരിഞ്ഞു. 2008 ൽ അവരുടെ വിവാഹം റദ്ദാക്കി.
മെട്രോ മനിലയിലെ മലബോണിലും(അവരുടെ പിതാവിന്റെ ജന്മനാട്) വെസ്റ്റേൺ വിസയസിലെ ആന്റിക് പണ്ടാനിലും(അവരുടെ മാതൃനഗരം) അവർക്ക് ഔദ്യോഗികവസതിയുണ്ട്.
പുറംകണ്ണികൾ
വർഗ്ഗം:ഫിലിപ്പിനോ പരിസ്ഥിതി പ്രവർത്തകർ വർഗ്ഗം:1960-ൽ ജനിച്ചവർ
ഫുത്താബാസോറസ് (ദിനോസർ)
അന്ത്യ ക്രിറ്റേഷ്യസ് കാലത്ത് ജീവിച്ചിരുന്നു എന്ന് കരുതുന്ന ഒരു തെറാപ്പോഡ ദിനോസറിന്റെ ഫോസ്സിൽ ആണ്. ഈ പേരിൽ ഇപ്പോൾ ഒരു സമുദ്ര ഉരഗത്തെ വർഗീകരിച്ചു കഴിഞ്ഞത് കാരണം ഈ പേര് നോമെൻ ന്യൂഡേം ആയി കരുതുന്നു. വർഗ്ഗീകരണവും ശാസ്ത്രിയമായ പേരും ഇത് വരെ കൊടുത്തിട്ടില്ല. ഇവയുടെ വർഗീകരണത്തിന്റെ സമയത്ത് ഇനി പുതിയ പേര് വരുന്നത് വരെ ഈ പേരിൽ അറിയപെടും, ജപ്പാനിൽ നിന്നും ആണ് ഫോസ്സിൽ കണ്ടു കിട്ടിയിടുള്ളത് ,കുടുതൽ വിവരങ്ങൾ ഒന്നും തന്നെ ഇപ്പോൾ ലഭ്യമല്ല.
അവലംബം
വർഗ്ഗം:ഏഷ്യൻ ദിനോസറുകൾ വർഗ്ഗം:അന്ത്യ ക്രിറ്റേഷ്യസ് കാലത്തെ ദിനോസറുകൾ‎
ടാഓർമിന
സിസിലിയുടെ കിഴക്കൻ തീരത്തു സ്ഥിതിചെയ്യുന്ന ഒരു പുരാതന ഇറ്റാലിയൻ പട്ടണമാണ് ടാഓർമിന. ചെങ്കുത്തായ കുന്നിൻ നെറുകയിൽ സ്ഥിതിചെയ്യുന്ന ഈ പ്രദേശത്തു നിന്നുകൊണ്ട് എറ്റ്ന അഗ്നിപർവതത്തിന്റേയും സിസിലി സമുദ്രതീരത്തിന്റേയും ദൃശ്യഭംഗി ആസ്വദിക്കാൻ കഴിയും. പ്രസിദ്ധമായ ഒരു മഞ്ഞുകാല സുഖവാസകേന്ദ്രം കൂടിയാണ് ടാഓർമിന.
4-ം ശതകത്തിൽ ഡയൊണീഷ്യസ് ഇവിടെ ഭരണം നടത്തിയിരുന്നുവെന്ന് കരുതപ്പെടുന്നു. 4-ം ശതകത്തോടെ കാർത്തേജൂകാർ ഇവിടം കണ്ടെത്തിയെന്നാണ് ചരിത്രകാരന്മാർ അഭ്യൂഹിക്കുന്നത്. 4-ം ശതകത്തിന്റെ ഒടുവിലും 3-ം ശതകത്തിലും ഇവിടെ ഗ്രീക്ക് സാന്നിധ്യമുണ്ടായിരുന്നതായി തെളിവുകളുണ്ട്. ഇക്കാലത്ത് നിർമ്മിക്കപ്പെട്ടതെന്നു വിശ്വസിക്കുന്ന ഗ്രീക്ക് തിയറ്റർ പിൽക്കാലത്തു റോമാക്കാർ പുനർനിർമിച്ചതിന്റെ അവശിഷ്ടങ്ങൾ ഇവിടെ കാണുന്നുണ്ട്. മറ്റു ഗ്രീക്ക് നിർമിതികളൊന്നുംതന്നെ അവശേഷിച്ചിട്ടില്ല. ബി. സി. മൂന്നാം ശതത്തിലെ പ്യൂണിക് യുദ്ധങ്ങൾ ടാഓർമിനയെയും ബാധിക്കുകയുണ്ടായി. ഈ ശതകത്തിന്റെ അവസാനത്തോടെ ഇവിടം റോമൻ അധീനതയിലാവുകയും തുടർന്നുള്ള ഏതാനും ശതകങ്ങളിൽ ടാഓർമിന റോമൻ കേന്ദ്രമായി നിലനിൽക്കുകയും ചെയ്തു. ഇക്കാലത്താണ് ഗ്രീക്ക് തിയറ്റർ പുനർനിർമ്മിക്കപ്പെട്ടത്. റോമൻ കാലഘട്ടത്തു നിർമിച്ച ചില സ്നാനഘട്ടങ്ങളുടെയും കെട്ടിടങ്ങളുടെയും അവശിഷ്ടങ്ങൾ ഇപ്പോഴും ഇവിടെ കാണാവുന്നതാണ്.
എ. ഡി. എട്ടും ഒൻപതും ശതകങ്ങളിൽ ഇവിടെ അറബികളുടെ ആക്രമണമുണ്ടായി. എ. ഡി. 902-ഓടെ അറബികൾ ഈ പട്ടണം അഗ്നിക്കിരയാക്കി നശിപ്പിച്ചു. പുനരധിവാസം നടന്ന ടാഓർമിനയെ അറബികൾ 962-ഓടെ വീണ്ടും ആക്രമിച്ചു കീഴടക്കി. 1078-ഓടെ നോർമൻകാർ ടാഓർമിന പട്ടണത്തെ അവരുടെ അധീനതയിലാക്കി. 1169-ലെ ഭൂകമ്പം നഗരത്തിൽ വമ്പിച്ച നാശനഷ്ടങ്ങളാണുണ്ടാക്കിയത്. 14-ഉം 15-ഉം ശതകങ്ങളിൽ ഇവിടെ സ്പെയിനിന്റെ മേൽക്കോയ്മ നിലനിന്നിരുന്നു. സമീപപ്രദേശങ്ങളുടെ വികസനത്തോടെ 16-ം ശതകത്തോടുകൂടി ടാഓർമിനയുടെ പ്രഭാവം കുറഞ്ഞുതുടങ്ങി. രണ്ടാം ലോകയുദ്ധകാലത്ത് ജർമൻ കേന്ദ്രമുണ്ടായിരുന്നതിനാൽ ഇവിടെ എതിർചേരിയുടെ ആക്രമണമുണ്ടായി. ഗ്രീക്ക്, റോമൻ കാലങ്ങളിലെയും മധ്യകാലഘട്ടത്തിലെയും നിർമിതികളുടെ അവശിഷ്ടങ്ങൾ ഇപ്പോഴും ഇവിടെ പരിരക്ഷിക്കപ്പെട്ടിരിക്കുന്നു.
ബാഹ്യ ലിങ്കുകൾ
വർഗ്ഗം:ഇറ്റലിയിലെ നഗരങ്ങൾ
ദേശമംഗലം
കേരളത്തിലെ തൃശൂർ ജില്ലയിലുള്ള ഒരു ഗ്രാമമാണ് ദേശമംഗലം. . തലപ്പിള്ളി താലൂക്കിൽ ഉൾപ്പെടുന്ന ഗ്രാമമാണിത്. വടക്ക് പട്ടാമ്പിയും, തെക്ക് വടക്കാഞ്ചേരിയും, കിഴക്ക് ഷോർണ്ണൂരും, പടിഞ്ഞാറ് കുന്നംകുളവും ദേശമംഗലത്തെ ചുറ്റപ്പെട്ടിരിക്കുന്നു.
ജനസംഖ്യ
2001 ലെ സെൻസസ് പ്രകാരം ദേശമംഗലം ഗ്രാമത്തിലെ ആകെയുള്ള ജനസംഖ്യ 8446 ആണ്. അതിൽ 4034 പുരുഷന്മാരും 4412 സ്ത്രീകളും ആണ്.
ചരിത്രവും സംസ്കാരവും
കലാരൂപങ്ങൾക്ക് പ്രശസ്തമാണ് ദേശമംഗലം. തൈപൂയം, ദേശമംഗലം പൂരം, കൊണ്ടയൂർ കുടപ്പാറ പൂരം തുടങ്ങിയവ പ്രശസ്തമാണ്. ദേശമംഗലവും, പരിസരപ്രദേശങ്ങളായ പല്ലൂർ, കൊണ്ടയൂർ, ആറങ്ങോട്ടുകര എന്നിവിടങ്ങളും ചോഴികെട്ടിന് പ്രസിദ്ധമാണ്.
ഡോയി ഫാ ഹോം പോക് ദേശീയോദ്യാനം
ഡോയി ഫാ ഹോം ദേശീയോദ്യാനം (อุทยานแห่งชาติดอยผ้าห่มปก) (മുമ്പ് മായി ഫാങ് ദേശീയോദ്യാനം എന്നറിയപ്പെട്ടിരുന്നു.) തായ്‌ലന്റിലെ ഏറ്റവും ഉത്തരഭാഗത്തുള്ള ദേശീയോദ്യാനമാണ്. ചിയാങ് മായി പ്രവിശ്യയിലെ ഫാങ്, മായി ആയി, ചായി പ്രകാൻ എന്നീ ജില്ലകളിലായി പരന്നുകിടക്കുന്നു. 542 ചതുരശ്ര കിലോമീറ്റർ വിസ്തീർണ്ണമുള്ള ഈ ദേശീയോദ്യാനം മ്യാന്മാറുമായുള്ള അതിർത്തിയിലുള്ള ഡയീൻ ലാവോ പർവ്വതനിരയിലാണ് സ്ഥിതിചെയ്യുന്നത്. ഇതിന്റെ ഏറ്റവും ഉയരം കൂടിയ കൊടുമുടി 2,285 മീറ്റർ (7,497 അടി) തായ്‌ലന്റിലെ രണ്ടാമത്തെ ഉയരമുള്ള കൊടുമുടിയായ ഡോയി ഫാ ഹോം പോക് ആകുന്നു. ഡോയി ഫാ ഹോം ദേശീയോദ്യാനം കൂടുതലും വനമേഖലയാൽ ആവൃതമാണ്. അപൂർവ്വ വൃക്ഷമായ ഹോപിയ ഒഡോറാറ്റ ( Hopea odorata ) കൂടുതലായി കാനപ്പെടുന്നു. അപൂർവ്വ സസ്യജനുസ്സായ Impatiens jurpioides ; ചിത്രശലഭമായ Meandrusa sciron എന്നിവ ഇവിടെയുണ്ട്. ഡോയി ലാങ് എന്ന പക്ഷിനിരീക്ഷണത്തിനു യോജിച്ച പ്രദേശവും ഈ ദേശീയോദ്യാനത്തിലുണ്ട്. ചൂടുനീരുറവകൾ നിറഞ്ഞ പ്രദേശമാണ്. റായി. 90° - 130° സെന്റീഗ്രേഡ് വരെ ജലത്തിന്റെ താപനില ഉയരാറുണ്ട്.
പുറം കണ്ണികൾ
വർഗ്ഗം:തായ്‌ലാന്റിലെ ദേശീയോദ്യാനങ്ങൾ
ജോർദാൻ നദി യൂട്ടാ ക്ഷേത്രം
1981 സെപ്റ്റംബർ 29 മുതൽ ഒക്ടോബർ 31 വരെ ഈ ക്ഷേത്രം പൊതുജനങ്ങൾക്കായി തുറന്നിരുന്നു. അരലക്ഷത്തിലധികം ആളുകൾ ക്ഷേത്രത്തിന്റെ തുറന്ന ഭവനത്തിൽ സന്ദർശനം നടത്തി. 2016 ഫെബ്രുവരി 15 മുതൽ 2017 അവസാനത്തോടെ പൂർത്തിയാകുമെന്ന് പ്രതീക്ഷിച്ചിരുന്ന നവീകരണത്തിനായി ക്ഷേത്രം അടച്ചിടുമെന്ന് 2015 ഓഗസ്റ്റ് 7 ന് എൽഡിഎസ് ചർച്ച് പ്രഖ്യാപിച്ചു. പള്ളിയുടെ പൊതുസമ്മേളനവുമായി ബന്ധപ്പെട്ട് ഞായറാഴ്ചകളും രണ്ട് ശനിയാഴ്ചകളും ഒഴികെ 2018 മാർച്ച് 17 മുതൽ ഏപ്രിൽ 28 വരെ ഒരു പൊതു ഓപ്പൺ ഹൗസ് അനുവദിച്ചു. 2018 മെയ് 20 ന് ഹെൻറി ബി. ഐറിംഗ് ക്ഷേത്രം പുനർനിർമ്മിച്ചു.
സമർപ്പണം
സഭയുടെ ഒന്നാം പ്രസിഡൻസി അംഗമായ മരിയൻ ജി. റോംനി 1981 നവംബർ 16 മുതൽ 20 വരെ നടന്ന പതിനഞ്ച് സെഷനുകളിൽ ജോർദാൻ നദി ക്ഷേത്രം സമർപ്പിച്ചു. 160,000 ത്തിലധികം അംഗങ്ങൾ സമർപ്പണ സേവനങ്ങളിൽ പങ്കെടുത്തു. സാൾട്ട് ലേക്ക് താഴ്വരയിലെ സാൾട്ട് ലേക്ക് ക്ഷേത്രത്തിന്റെ ചരിത്രപരമായ സമർപ്പണത്തിൽ പങ്കെടുത്ത പ്രായമായ പുരുഷന്മാരും സ്ത്രീകളുമാണ് സമർപ്പണത്തിൽ പങ്കെടുത്ത മുപ്പതോളം പേർ. മിക്കവരും അക്കാലത്ത് വളരെ ചെറുപ്പമായിരുന്നുവെങ്കിലും സംഭവം ഇപ്പോഴും ഓർക്കുന്നു. യൂട്ടയിലെ സതേൺ സാൾട്ട് ലേക്ക് കൗണ്ടിയിൽ ഈ ക്ഷേത്രം ലാറ്റർ-ഡേ സെയിന്റ്സ് സേവനം നൽകുന്നു. ഭൂമിശാസ്ത്രപരമായി, ലോകത്തിലെ ഏറ്റവും ചെറിയ എൽ‌ഡി‌എസ് ക്ഷേത്ര ജില്ലയാണിത്. എന്നാൽ പള്ളിയിലെ ഏറ്റവും തിരക്കേറിയ ഒന്നാണ് ക്ഷേത്രം.
പുറം കണ്ണികൾ
വർഗ്ഗം:യൂട്ടയിലെ ക്ഷേത്രങ്ങൾ (എൽഡിഎസ് ചർച്ച്)
സ്ബിഗ്നിയ ബ്രിസിൻസ്കി
ഒരു പോളിഷ് അമേരിക്കൻ രാഷ്ട്ര തന്ത്രജ്ഞനാണ് സ്ബിഗ്നിയ ബ്രിസിൻസ്കി.
അവലംബം
വർഗ്ഗം:1928-ൽ ജനിച്ചവർ വർഗ്ഗം:രാഷ്ട്രതന്ത്രജ്ഞർ
അമരവിള രാമേശ്വരം മഹാദേവക്ഷേത്രം
അമരവിള രാമേശ്വരം മഹാദേവക്ഷേത്രം: കേരളത്തിലെ തിരുവനന്തപുരം ജില്ലയിലെ അമരവിളയിൽ സ്ഥിതിചെയ്യുന്ന മഹാദേവക്ഷേത്രമാണ് രാമേശ്വരം ക്ഷേത്രം. കേരളത്തിൽ സ്ഥിതിചെയ്യുന്ന 108 ശിവാലയങ്ങളിലെ ഏറ്റവും ദക്ഷിണദേശത്തുള്ള ക്ഷേത്രമാണിത്. പരശുരാമൻ സ്ഥാപിച്ചു എന്ന് ഐതിഹ്യമുള്ള 108 ശിവക്ഷേത്രങ്ങളിൽ ഒന്നാണിത്.
thumb|300px|അമരവിള രാമേശ്വരം മഹാദേവക്ഷേത്രം
ക്ഷേത്ര രൂപകല്പന
നെയ്യാർ നദിക്കരയിലാണ് ക്ഷേത്രം സ്ഥിതിചെയ്യുന്നത്.
പരശുരാമനാണ് ഈ ക്ഷേത്രത്തിലെ പ്രധാന പ്രതിഷ്ഠ നടത്തിയത് എന്നാണ് പറയപ്പെടുന്നത്
ക്ഷേത്രത്തിൽ എത്തിചേരാൻ
നെയ്യാറ്റിൻകരയിൽ നിന്നും 6 കിലോമീറ്റർ ദൂരെ അമരവിളയിലാണ് ക്ഷേത്രം സ്ഥിതിചെയ്യുന്നത്
അവലംബം
വർഗ്ഗം:നൂറ്റെട്ട് ശിവക്ഷേത്രങ്ങൾ വർഗ്ഗം:കേരളത്തിലെ ശിവക്ഷേത്രങ്ങൾ വർഗ്ഗം:തിരുവനന്തപുരം ജില്ലയിലെ ക്ഷേത്രങ്ങൾ
റോവാൻ ബ്ലാഞ്ചാർഡ്
റോവാൻ ബ്ലാഞ്ചാർഡ് (ജനനം: ഒക്ടോബർ 14, 2001 ) ഒരു അമേരിക്കൻ അഭിനേത്രിയാണ്. 2014 മുതൽ 2017 വരെയുള്ള കാലഘട്ടത്തിൽ സംപ്രേഷണം ചെയ്യപ്പെട്ട ഡിസ്നി ചാനൽ പരമ്പരയിലെ 'ഗേൾ മീറ്റ്സ് വേൾഡിലെ റിലി മാത്യൂസ് എന്ന കഥാപാത്രത്തെ അനശ്വരമാക്കിയതിലൂടെയാണ് അവർ കൂടുതലായി അറിയപ്പെടുന്നത്. 2013 ൽ സംപ്രേഷണമാരംഭിച്ച ഹാസ്യ പരമ്പരയായ 'ദ ഗോൾഡ്ബർഗ്സ്' ൽ ജാക്കി ഗെയറി എന്ന കഥാപാത്രത്തെ അവതരിപ്പിച്ചിരുന്നു.
ജീവിതരേഖ
കാലിഫോർണിയയിലെ ലോസ് ആഞ്ചലസിൽ യോഗ പരിശീലകരായിരുന്ന എലിസബത്തിൻറേയും മാർക്ക് ബ്ലാഞ്ചാർഡ്-ബൌൾബോളിൻറെയും പുത്രിയായി 2001 ഒക്ടോബർ 14 നാണ് റോവാൻ ജനിച്ചത്. പിതാവു വഴിയുള്ള മുത്തച്ഛൻ ഭാഗികമായി അർമീനിയൻ പൂർവ്വകതയുള്ള പശ്ചിമേഷ്യൻ കുടിയേറ്റക്കാരനും പിതാവു വഴിയുള്ള മുത്തശ്ശിയുടെ പൂർവ്വകർ ഇംഗ്ളണ്ട്, ഡെൻമാർക്ക്, സ്വീഡൻ തുടങ്ങിയ പ്രദേശങ്ങളിൽനിന്നുള്ളവരുമായിരുന്നു. ആനി റൈസിന്റെ "ദി വിച്ചിംഗ് അവർ" എന്ന നോവലിലെ ഒരു കഥാപാത്രത്തിന്റെ പേരാണ് അവർക്കു നൽകപ്പെട്ടത്. റോവാന് കാർമെൻ, ഷെയ്ൻ എന്നീ രണ്ട് ഇളയ സഹോദരങ്ങളുണ്ട്.
അഞ്ചാം വയസ്സിലാണ് ബ്ലാഞ്ചാർഡ് അഭിനയിച്ചുതുടങ്ങിയത്. 2010-ൽ ജെന്നിഫർ ലോപ്പസ്, അലെക്സ് ഓ'ലൌഗ്ലിൻ തുടങ്ങിയവർ പ്രധാന കഥാപാത്രങ്ങളെ അവതരിപ്പിച്ച ബാക്ക് അപ്പ് പ്ലാൻ എന്ന ചിത്രത്തിൽ മോണ (മിഷേല വാട്കിൻസ്) എന്ന കഥാപാത്രത്തിൻറെ മകളായി അഭിനയിച്ചു. അതുപോലെതന്നെ ഡിസ്നിയുടെ ജൂനിയർ പരമ്പരയായ ഡാൻസ്-എ-ലോട്ട് റോബോട്ടിൽ കെയ്റ്റ്ലിൻ ആയി വേഷമിട്ടു.
2011-ൽ സ്പൈ കിഡ്സ്: ആൾ ദി ടൈം ഇൻ ദ വേൾഡ്, എന്ന സാഹസിക ചിത്രത്തിൽ റെബേക്ക വിൽസൺ എന്ന കഥാപാത്രത്തെയും ലിറ്റിൽ കോമൺ എന്ന ചിത്രത്തിൽ റാക്വേൽ പച്ചികോ എന്ന കഥാപാത്രത്തെയും അവതരിപ്പിച്ചു. 2013 ജനുവരിയിൽ ബ്ലിഞ്ചാർഡ് ഡിസ്നി ചാനലിന്റെ  ഗേൾ മീറ്റ്സ് വേൾഡ് എന്ന പരമ്പരയിൽ റിലി മാത്യൂസ് എന്ന കഥാപാത്രമായി വേഷമിട്ടു. സഹ-നടി സബ്രീന കാർപെന്ററുമൊത്ത് ഈ പരമ്പരയുടെ ടൈറ്റിൽ ഗാനം ആലപിക്കുകയും ചെയ്തു. ഈ ടൈറ്റിൽ കഥാപാത്രം ബോയ് മീറ്റ്സ് വേൾഡ് എന്ന പരമ്പരയുടെ തുടർച്ചയും അതിലെ കഥാപാത്രങ്ങളായിരുന്ന കോറി, ടോപാങ്ക എന്നിവരുടെ പുത്രിയുമായിരുന്നു. അവൾ ഡിസ്നി ചാനൽ സർക്കിൾ ഓഫ് സ്റ്റാർസിന്റെ ഒരു സജീവ അംഗം കൂടിയാണ്. 2015 ജനുവരി ആദ്യപാദത്തിൽ ബ്ലാഞ്ചാർഡ്, ഇൻവിസിബിൾ സിസ്റ്റർ എന്ന ഡിസ്നി ചാനൽ സിനിമയിൽ  ക്ലിയോ ആയി അഭിനയിച്ചിരുന്നു.
2017 സെപ്റ്റംബറിൽ ബ്ലഞ്ചാർഡ്, “സ്റ്റിൽ ഹിയർ”എന്നപേരിൽ താൻ ഒരു പുസ്തകം പുറത്തിറക്കുവാൻ പോകുന്നുവന്നു പ്രഖ്യാപിച്ചിരുന്നു. ഈ പുസ്തം 2017 ഫെബ്രുവരിയിൽ പ്രസിദ്ധീകരിക്കപ്പെട്ടു. 2018 മാർച്ചിൽ പുറത്തിറങ്ങിയ  ഇതേ പേരിലുള്ള പുസ്തകത്തെ ആധാരമാക്കി നിർമ്മിക്കപ്പെട്ട എ വിങ്കിൾ ഇൻ ടൈം എന്ന ചിത്രത്തിലെ സഹതാരമായും അവർ അഭിനയിച്ചിരുന്നു.
സ്വകാര്യജീവിതം
ഫെമിനിസം, മനുഷ്യാവകാശം, തോക്കുപയോഗിച്ചുള്ള അക്രമം തുടങ്ങിയ മേഖലകളിലെ ഒരു പൊതു പ്രവർത്തകയാണ് ബ്ലാഞ്ചാർഡ്. ഈ വിഷയങ്ങളെക്കുറിച്ച് ട്വിറ്റർ, ടംബ്ലർ, എന്നിവയിലൂടെയുള്ള പോസ്റ്റുകൾവഴി അഭിപ്രായം പ്രകടിപ്പിക്കാറുണ്ട്. യുഎൻ വിമൻ, യുഎസ് ദേശീയ കമ്മിറ്റിയുടെ വാർഷിക കോൺഫറൻസ് എന്നിവയിൽ #TeamHeForShe എന്ന ഫെമിനിസ്റ്റ് പ്രചാരണ പരിപാടിയുടെ ഭാഗമായി പങ്കെടുത്തു സംസാരിച്ചിട്ടുണ്ട്.
അവലംബം
വർഗ്ഗം:2001-ൽ ജനിച്ചവർ വർഗ്ഗം:അമേരിക്കൻ ചലച്ചിത്ര നടിമാർ വർഗ്ഗം:അമേരിക്കൻ ടെലിവിഷൻ നടിമാർ വർഗ്ഗം:അമേരിക്കൻ ഫെമിനിസ്റ്റുകൾ
അമോണിയം നൈട്രേറ്റ്
എന്ന രാസ സൂത്രവാക്യമുള്ള ഒരു രാസ സംയുക്തമാണ് അമോണിയം നൈട്രേറ്റ്. അമോണിയം, നൈട്രേറ്റ് എന്നിവയുടെ അയോണുകൾ അടങ്ങിയ ഒരു വെളുത്ത ക്രിസ്റ്റലിൻ ഖരമാണിത്. ഖരരൂപത്തിൽ ഹൈഗ്രോസ്കോപ്പിക് ആയി കാണപ്പെടുന്ന ഇത് ജലത്തിൽ വളരെയധികം ലയിക്കുന്നു. പ്രധാനമായും നൈട്രജൻ വളമായി കാർഷിക മേഖലയിലാണ് ഇത് ഉപയോഗിക്കുന്നത്.
ദുരുപയോഗത്തിനുള്ള സാധ്യതയെക്കുറിച്ചുള്ള ആശങ്കകൾ കാരണം പല രാജ്യങ്ങളും ഇത് ഉപയോഗിക്കുന്നത് നിർത്തലാക്കുന്നു. ആകസ്മികമായ അമോണിയം നൈട്രേറ്റ് സ്ഫോടനത്തിൽ ഇരുപതാം നൂറ്റാണ്ടിന്റെ ആരംഭം മുതൽ നൂറുകണക്കിന് ആളുകൾ മരണപ്പെട്ടു.
ലഭ്യത
ഗ്വിഹാബൈറ്റ് എന്ന സ്വാഭാവിക ധാതു പോലെ അമോണിയം നൈട്രേറ്റ് കാണപ്പെടുന്നു. അമോണിയം നൈട്രേറ്റ് മുമ്പ് ഖനനം ചെയ്തിരുന്നു, എന്നാൽ ഇപ്പോൾ ഉപയോഗിക്കുന്ന രാസവസ്തുവിന്റെ 100% സിന്തറ്റിക് ആണ്.
ഉത്പാദനം, പ്രതികരണങ്ങൾ, സ്ഫടിക ഘട്ടങ്ങൾ
നൈട്രിക് ആസിഡ് അമോണിയയുമായി പ്രതിപ്രവർത്തിപ്പിച്ച് അമോണിയം നൈട്രേറ്റിന്റെ വ്യാവസായിക ഉൽപാദനം നടത്തുന്നു.
ഈ പ്രക്രിയയ്ക്ക് ആവശ്യമായ അമോണിയ നൈട്രജൻ, ഹൈഡ്രജൻ എന്നിവയിൽ നിന്ന് ഹേബർ പ്രക്രിയയിലൂടെ ലഭിക്കും. ഹേബർ പ്രക്രിയയിലൂടെ ഉത്പാദിപ്പിക്കപ്പെടുന്ന അമോണിയ ഓസ്റ്റ്‍വാൾഡ് പ്രക്രിയയിലൂടെ നൈട്രിക് ആസിഡിലേക്ക് ഓക്സീകരിക്കപ്പെടാം. നൈട്രോഫോസ്ഫേറ്റ് പ്രക്രിയയുടെ ഒരു വകഭേദമാണ് മറ്റൊരു ഉൽപാദന രീതി:
മെറ്റാറ്റിസിസ് പ്രതിപ്രവർത്തനങ്ങളിലൂടെയും അമോണിയം നൈട്രേറ്റ് ഉണ്ടാക്കാം:
പ്രതികരണങ്ങൾ
അമോണിയം നൈട്രേറ്റ് ഒരു ലവണം ആയതിനാൽ, കാറ്റേഷൻ, NH4+, അയോൺ, NO3 − എന്നിവ രാസപ്രവർത്തനങ്ങളിൽ പങ്കെടുക്കാം.
വിഘടിപ്പിക്കുന്ന രണ്ട് പ്രതിപ്രവർത്തനങ്ങളും എക്സോതെർമിക് ആണ്, കൂടാതെ വാതക ഉൽ‌പന്നങ്ങളുമുണ്ട്. ചില വ്യവസ്ഥകളിൽ, ഇത് സ്ഫോടനാത്മകമാകും. നിരവധി അമോണിയം നൈട്രേറ്റ് ദുരന്തങ്ങൾ ഉണ്ടായിട്ടുണ്ട്. ദ്വിതീയ പ്രതികരണ ഉൽ‌പന്നമായ നൈട്രജൻ ഡൈ ഓക്സൈഡ് മൂലമാണ് സ്ഫോടനമേഘത്തിലെ തവിട്ട് നിറം ഉണ്ടാവുന്നത്.
ഉപയോഗങ്ങൾ
എൻ‌പി‌കെ റേറ്റിംഗ് 34-0-0 (34% നൈട്രജൻ) ഉള്ള ഒരു പ്രധാന വളമാണ് അമോണിയം നൈട്രേറ്റ്. യൂറിയയേക്കാൾ അമോണിയം നൈട്രേറ്റിന്റെ ഗുണം അത് കൂടുതൽ സ്ഥിരതയുള്ളതും അന്തരീക്ഷത്തിലേക്ക് നൈട്രജൻ വേഗത്തിൽ നഷ്ടപ്പെടുന്നില്ല എന്നതുമാണ്.
സ്ഫോടകവസ്തുക്കൾ
അമോണിയം നൈട്രേറ്റ് സാധാരണയായി വിൽക്കുന്ന രൂപത്തിൽ ഒരു സ്ഫോടനാത്മകമല്ല. എന്നിരുന്നാലും, അസൈഡുകൾ പോലുള്ള പ്രാഥമിക സ്ഫോടകവസ്തുക്കളുമായി അല്ലെങ്കിൽ അലുമിനിയം പൊടി അല്ലെങ്കിൽ ഇന്ധന എണ്ണ പോലുള്ള ഇന്ധനങ്ങളുമായി സംയോജിപ്പിക്കുമ്പോൾ വ്യത്യസ്ത സ്വഭാവങ്ങളുള്ള സ്ഫോടനാത്മക മിശ്രിതങ്ങൾ ഇത് പെട്ടെന്ന് സൃഷ്ടിക്കുന്നു.
ഇന്ധന എണ്ണയുമായി മിശ്രിതം
ANFO എന്നത് 94% അമോണിയം നൈട്രേറ്റ് (AN) 6% ഫ്വുവൽ ഓയിൽ എന്നിവ ചേർന്ന മിശ്രിതമാണ്. വ്യവസായ ആവശ്യങ്ങൾക്ക് സ്ഫോടകവസ്തുക്കളായി ഇത് വ്യാപകമായി ഉപയോഗിക്കുന്നു. കൽക്കരി ഖനനം, ക്വാറി, മെറ്റൽ ഖനനം, സിവിൽ നിർമ്മാണം എന്നിവയിൽ ഇത് ഉപയോഗിക്കുന്നു
തീവ്രവാദം
1970 ലെ വിസ്കോൺസിൻ മാഡിസണിലെ സ്റ്റെർലിംഗ് ഹാൾ ബോംബാക്രമണം, 1995 ൽ ഒക്ലഹോമ സിറ്റി ബോംബാക്രമണം, 2011 ദില്ലി ബോംബാക്രമണം, 2011 ഓസ്ലോയിൽ നടന്ന ബോംബാക്രമണം, 2013 ഹൈദരാബാദ് സ്ഫോടനങ്ങൾ എന്നിവയിൽ അമോണിയം നൈട്രേറ്റ് അധിഷ്ഠിത സ്ഫോടകവസ്തുക്കൾ ഉപയോഗിച്ചു.
2009 നവംബറിൽ പാക്കിസ്ഥാനിലെ നോർത്ത് വെസ്റ്റ് ഫ്രോണ്ടിയർ പ്രവിശ്യ (എൻ‌ഡബ്ല്യുഎഫ്‌പി) സർക്കാർ സ്‌ഫോടകവസ്തുക്കൾ നിർമ്മിക്കാൻ തീവ്രവാദികൾ ഈ രാസവസ്തുക്കൾ ഉപയോഗിച്ചുവെന്ന റിപ്പോർട്ടിനെ തുടർന്ന് അമോണിയം സൾഫേറ്റ്, അമോണിയം നൈട്രേറ്റ്, കാൽസ്യം അമോണിയം നൈട്രേറ്റ് വളങ്ങൾ എന്നിവയ്ക്ക് നിരോധനം ഏർപ്പെടുത്തി
സുരക്ഷ, കൈകാര്യം ചെയ്യൽ, സംഭരണം
ആരോഗ്യ, സുരക്ഷാഡാറ്റ വിതരണക്കാരിൽ നിന്ന് ലഭ്യമായ സുരക്ഷാ ഡാറ്റ ഷീറ്റുകളിൽ കാണിക്കുന്നുണ്ട്.
ചൂടാക്കൽ അല്ലെങ്കിൽ ഏതെങ്കിലും ജ്വലന ഉറവിടം അക്രമാസക്തമായ ജ്വലനത്തിനോ സ്ഫോടനത്തിനോ കാരണമായേക്കാം. ശക്തമായ ഓക്‌സിഡന്റായതിനാൽ അമോണിയം നൈട്രേറ്റ്, ജ്വലനം കുറയ്ക്കുന്ന വസ്തുക്കളുമായി പ്രതിപ്രവർത്തിക്കുന്നു. ഇത് പ്രധാനമായും വളത്തിനായി ഉപയോഗിക്കുന്നുണ്ടെങ്കിലും സ്ഫോടകവസ്തുക്കൾക്കും ഉപയോഗിക്കാം. കാർഷിക കുളങ്ങൾ നിർമ്മിക്കാൻ ഇത് വെടിമരുന്നായി ഉപയോഗിച്ചിരുന്നു.
അമോണിയം നൈട്രേറ്റ് സംഭരിക്കുന്നതിനും കൈകാര്യം ചെയ്യുന്നതിനും നിരവധി സുരക്ഷാ മാർഗ്ഗനിർദ്ദേശങ്ങൾ ലഭ്യമാണ്. ജ്വലന വസ്തുക്കൾക്ക് സമീപം ഇത് സൂക്ഷിക്കാൻ പാടില്ല. ക്ലോറേറ്റുകൾ, മിനറൽ ആസിഡുകൾ, മെറ്റൽ സൾഫൈഡുകൾ തുടങ്ങിയയുമായുള്ള സമ്പർക്കം ഊർജ്ജസ്വലമോ അക്രമാസക്തമോ ആയ വിഘടനത്തിന് കാരണമാകും.
59.4% ആപേക്ഷിക ആർദ്രതയാണ് അമോണിയം നൈട്രേറ്റിന് ഉള്ളത്, അതിന് മുകളിൽ അന്തരീക്ഷത്തിൽ നിന്നുള്ള ഈർപ്പം ആഗിരണം ചെയ്യും. അതിനാൽ, കർശനമായി അടച്ച പാത്രത്തിൽ അമോണിയം നൈട്രേറ്റ് സൂക്ഷിക്കേണ്ടത് പ്രധാനമാണ്. അല്ലാത്തപക്ഷം, അത് ഒരു വലിയ, ഖര പിണ്ഡമായി യോജിക്കുന്നു. ദ്രവീകരിക്കാൻ ആവശ്യമായ ഈർപ്പം ആഗിരണം ചെയ്യാൻ അമോണിയം നൈട്രേറ്റിന് കഴിയും. മറ്റ് ചില രാസവളങ്ങളുമായി അമോണിയം നൈട്രേറ്റ് മിശ്രിതമാക്കുന്നത് ഗുരുതരമായ ആപേക്ഷിക ആർദ്രത കുറയ്ക്കും.
മെറ്റീരിയൽ ഒരു സ്ഫോടകവസ്തുവായി ഉപയോഗിക്കുന്നതിനുള്ള സാധ്യത നിയന്ത്രണ നടപടികൾക്ക് കാരണമാകുന്നു. ദുരുപയോഗം തടയുന്നതിന് ഉചിതമായ സുരക്ഷാ നടപടികളോടെ മാത്രമേ അപേക്ഷകർക്ക്  വ്യവസായ ലൈസൻസുകൾ അനുവദിക്കൂ. വിദ്യാഭ്യാസം, ഗവേഷണ ആവശ്യങ്ങൾ എന്നിവ പോലുള്ള അധിക ഉപയോഗങ്ങളും പരിഗണിക്കാമെങ്കിലും വ്യക്തിഗത ഉപയോഗം പരിഗണിക്കില്ല. ലഹരിവസ്തുക്കൾ കൈകാര്യം ചെയ്യുന്നതിനുള്ള ലൈസൻസുള്ള ജീവനക്കാർക്ക് ഇപ്പോഴും അംഗീകൃത ഉദ്യോഗസ്ഥരുടെ മേൽനോട്ടം ആവശ്യമാണ്.
ആരോഗ്യ അപകടങ്ങൾ
മെറ്റീരിയൽ സുരക്ഷാ ഡാറ്റ ഷീറ്റുകളിൽ ആരോഗ്യവും സുരക്ഷാ ഡാറ്റയും കാണിച്ചിരിക്കുന്നു. അവ വിതരണക്കാരിൽ നിന്ന് ലഭ്യമാണ്, അവ ഇന്റർനെറ്റിൽ കണ്ടെത്താനും കഴിയും.
അമോണിയം നൈട്രേറ്റ് ആരോഗ്യത്തിന് അപകടകരമല്ല, ഇത് സാധാരണയായി വളം ഉൽ‌പന്നങ്ങളിൽ ഉപയോഗിക്കുന്നു.
അമോണിയം നൈട്രേറ്റിന് 2217 ന്റെ LD 50 ഉണ്ട്  mg / kg, ഇത് ടേബിൾ ഉപ്പിന്റെ മൂന്നിൽ രണ്ട് ഭാഗമാണ്.
ദുരന്തങ്ങൾ
അമോണിയം നൈട്രേറ്റ് സ്ഫോടനാത്മകമായി നൈട്രസ് ഓക്സൈഡ്, ചൂടാകുമ്പോൾ നീരാവി എന്നിവയിലേക്ക് വിഘടിപ്പിക്കുന്നു. പൊട്ടിത്തെറിയിലൂടെ സ്ഫോടനാത്മകമായി വിഘടിപ്പിക്കാൻ ഇത് പ്രേരിപ്പിക്കും. മെറ്റീരിയലിന്റെ വലിയ സംഭരണികൾ അവയുടെ  ഓക്‌സിഡേഷൻ കാരണം ഒരു വലിയ  പൊട്ടിത്തെറിയിലേക്ക് എത്തിക്കും. വലിയതും വിനാശകരവുമായ നിരവധി സ്ഫോടനങ്ങൾ നടന്നിട്ടുണ്ട്. 1921 ലെ ഓപ്പാവു സ്ഫോടനം (ഏറ്റവും വലിയ കൃത്രിമ ആണവ ഇതര സ്ഫോടനങ്ങളിലൊന്ന് ), 1947 ലെ ടെക്സസ് സിറ്റി ദുരന്തം, 2015 ൽ ചൈനയിൽ നടന്ന ടിയാൻജിൻ സ്ഫോടനങ്ങൾ എന്നിവ ഉദാഹരണം. കൂടാതെ, 2020 ഓഗസ്റ്റ് 4 ന് ലെബനനിലെ ബെയ്റൂട്ടിലെ ഒരു തുറമുഖ വെയർഹൗസിൽ 2,750 ടൺ അമോണിയം നൈട്രേറ്റ് പൊട്ടിത്തെറിച്ചു.
ഇതുകൂടി കാണുക
അമോണിയം നൈട്രൈറ്റ്
ബാഹ്യ കണ്ണികൾ
വർഗ്ഗം:ഓക്സീകാരികൾ വർഗ്ഗം:നൈട്രജൻ ചക്രം വർഗ്ഗം:സ്ഫോടക രാസവസ്തുക്കൾ വർഗ്ഗം:നൈട്രേറ്റുകൾ വർഗ്ഗം:അമോണിയം സംയുക്തങ്ങൾ
മാർത്താണ്ഡവർമ്മ നോവലിലുള്ള കഥാപാത്രങ്ങളുടെ പട്ടിക
സി.വി. രാമൻപിള്ളയുടെ 1891-ലെ ചരിത്രാത്മക നോവലായ മാർത്താണ്ഡവർമ്മയിലെ കഥാപാത്രങ്ങളുടെ ഒരു പട്ടിക താഴെ കൊടുക്കുന്നു; അതുപോലെ ഐതിഹ്യങ്ങൾ, ചരിത്രം, യഥാർത്ഥ ജീവിതം എന്നിവയിൽ നിന്നുള്ള വ്യക്തിത്വ സൂചകങ്ങളായ പാത്രങ്ങളും.
മാർത്താണ്ഡവർമ്മ
മാർത്താണ്ഡവർമ്മ / യുവരാജാവ് – വീരരസലക്ഷണങ്ങളോടുകൂടിയ ഇരുപതിനും ഇരുപത്തിയഞ്ചിനും ഇടയിൽ വയസുള്ള യുവരാജാവ്, ന്യായപ്രകാരം രാമവർമ്മ മഹാരാജാവിന്റെ കാലശേഷം രാജാവാകേണ്ട യുവരാജാവ്. തനിക്കെതിരെ ഉപജാപങ്ങൾ ചെയ്തവർക്കെതിരെ കർശന നടപടികൾ എടുക്കുവാൻ രാമയ്യൻ നിർദ്ദേശിച്ചപ്പോഴും അതിനു തയ്യാറാകാത്ത സഹിഷ്‌ണുതയുള്ളവൻ. സുഭദ്രയുടെ വാക്കുകളെ വിലമതിച്ച് രാജാവായപ്പോൾ തടവിലായ കുടമൺപിള്ളയെ വിട്ടയക്കുന്നു.
അനന്തപത്മനാഭൻ
അനന്തപത്മനാഭൻ / ഭ്രാന്തൻ ചാന്നാൻ / കാശിവാസി / ദ്വിഭാഷി / ഭിക്ഷു / ഷംസുഡീൻ – തിരുമുഖത്തുപിള്ളയക്ക് കുടമൺപിള്ളയുടെ മാതൃസഹോദരിയുടെ പുത്രിയുമായുണ്ടായ ബന്ധത്തിനുശേഷം മറ്റൊരു സ്ത്രീയിൽ ഉണ്ടായ പുത്രൻ, സുഭദ്രയുടെ അർദ്ധസഹോദരൻ. ആയോദ്ധനാപാടവത്തിൽ പ്രഗല്ഭനും ആൾമാറാട്ടത്തിൽ നിപുണനുമായ ഇരുപത്തിരണ്ടു വയസ്സുകാരനായ അനന്തപത്മനാഭൻ ചെമ്പകശ്ശേരിയിലെ പാറുക്കുട്ടിയുമായി സ്നേഹത്തിലാണ്. പഞ്ചവൻകാട്ടിൽവെച്ച് ആക്രമിക്കപ്പെട്ടെങ്കിലും പഠാണിവ്യാപാരികൾ രക്ഷിക്കുകയും, തുടർന്ന് ഭ്രാന്തൻ ചാന്നാൻ, ഷംസുഡീൻ, കാശിവാസി, ഭിക്ഷു എന്നീ വേഷങ്ങളിൽ നടക്കുന്നു, മാർത്താണ്ഡവർമ്മ യുവരാജാവിനെ ആപത്തുകളിൽ നിന്ന് രക്ഷിക്കുകയും ഹാക്കിമിന്റെ പിന്തുണ ലഭിക്കുന്നതിന് ശ്രമിക്കുകയും ചെയ്യുന്നു. മാങ്കോയിക്കൽ കുറുപ്പിനെ പഠാണിപ്പാളയത്തിൽ പരിചയപ്പെടുത്തുകയും, കുറുപ്പിന് ഹിന്ദുസ്ഥാനി ഭാഷ പഠിക്കുവാൻ സഹായിക്കുകയും ചെയ്യുന്നു.
സുഭദ്ര
സുഭദ്ര / ചെമ്പകം അക്ക – തിരുമുഖത്തുപിള്ളയുടെയും കുടമൺപിള്ളയുടെ അനന്തരവളുടെയും മകൾ, അന്തപത്മനാഭന്റെ അർദ്ധസഹോദരി. ഒരു യക്ഷിയെപ്പോലെ സുന്ദരിയായ ഇരുപത്തിയഞ്ചു വയസ്സുകാരി. കുടമൺപിള്ളയുടെ ബന്ധുവായ ഒരു നായർ വിവാഹം ചെയ്തെങ്കിലും, ആറുമാസം കഴിഞ്ഞപ്പോൾ ഭാര്യയുടെ അന്യപുരുഷന്മാരുമായിട്ടുള്ള സമ്പർക്കത്തിൽ സംശയാലുവാകുകയും പത്മനാഭൻതമ്പിക്കു സുഭദ്രയുമായുള്ള ബന്ധത്തെപറ്റിയുള്ള കിംവദന്തി വിശ്വസിച്ച് നായർ വീട് വിട്ട് പോകുന്നു. തന്റെ ദാമ്പത്യജീവിതം തകർത്തവരോട് പ്രതികാരം ചെയ്യാൻ തന്റേടവും ദൃഢനിശ്ചയവുള്ള സുഭദ്ര മാർത്താണ്ഡവർമ്മ യുവരാജാവിനെ ഉപജാപകരുടെ ശ്രമങ്ങളിൽ നിന്ന് രക്ഷപ്പെടുവാൻ സഹായിക്കുന്നു. കുടമൺപിള്ളയാൽ കൊല്ലപ്പെടുന്നു.
പത്മനാഭൻ തമ്പി
ശ്രീ റായി പത്മനാഭൻ തമ്പി / പപ്പു തമ്പി – രാമവർമ്മ മഹാരാജാവിന്റെ മൂത്തമകനായ പത്മനാഭൻ തമ്പി ദൃഢഗാത്രനും, നിറമുള്ളവനും, ആഭരണങ്ങൾ അണിയുന്നതിൽ തൽപരനും ആണ്. പരസ്ത്രീകളെ കാംക്ഷിക്കുന്ന തമ്പി ശിവകാമിയുമായും ഏഴാംകുടിയിലെ സ്ത്രീയുമായും അവിഹിതബന്ധം പുലർത്തുന്നു. രാമവർമ്മ മഹാരാജാവിന്റെ കാലശേഷം രാജാവാകുവാൻ വേണ്ടി ഉപജാപങ്ങൾ ചെയ്യുന്നു. സുഭദ്രയോടും പാറുക്കുട്ടിയോടും തമ്പി ബന്ധം പുലർത്താൻ ആഗ്രഹിക്കുന്നു.
പാറുക്കുട്ടി
പാറുക്കുട്ടി / പാർവ്വതി അമ്മ / പാർവ്വതി പിള്ള / തങ്കം – കാർത്ത്യായനി അമ്മയുടെയും ഉഗ്രൻ കഴക്കൂട്ടത്തു പിള്ളയുടെയും മകൾ. യോഗ്യമായ പൊക്കമുള്ള പതിനാറു വയസ്സുകാരിയായ പാറുക്കുട്ടി കൃശഗാത്രയും ചെമ്പകപൂവിന്റെ നിറമുള്ളവളുമാകുന്നു. ഗണിതം, അമരകോശം, സിദധരൂപം എന്നിവ പഠിച്ചിട്ടുള്ള പാറുക്കുട്ടി അതിമനോഹരമായി രാമായണം വായിക്കും. അനന്തപത്മനാഭനെ സ്നേഹിക്കുന്ന പാറുക്കുട്ടിയെ സംബന്ധം ചെയ്യാൻ പത്മനാഭൻ തമ്പി ആഗ്രഹിക്കുന്നു.
വേലുക്കുറുപ്പ്
വേലുക്കുറുപ്പ് – പത്മനാഭൻതമ്പിയുടെ പക്ഷക്കാരനായ യോദ്ധാവ്. വാൾ, വേൽ മുറകളിൽ പ്രഗല്ഭൻ. അനന്തപത്മനാഭനെ പഞ്ചവൻകാട്ടിൽ വെച്ച് ആക്രമിച്ച വേലുക്കുറുപ്പ്, മാർത്താണ്ഡവർമ്മ യുവരാജാവിനെ ചാരോട്ടുകൊട്ടാരം, മാങ്കോയിക്കൽ വീട്, യുവരാജാവിന്റെ മാളികയിലേക്കുള്ള വഴി എന്നീ ഇടങ്ങളിൽ വെച്ച് ആക്രമിക്കാൻ ശ്രമിക്കുന്നു. വേലുക്കുറുപ്പിന്റെ കാതുകളിൽ ഒന്ന് മാങ്കോയിക്കൽ യുദ്ധത്തിൽ ചാന്നാൻ അരിഞ്ഞു വീഴ്ത്തുന്നു, ശ്രീപണ്ടാരത്തുവീട്ടിലെ കല്ലറയിൽ ചാന്നാന്റെ വെടിയേറ്റ് മരിക്കുന്നു.
മാങ്കോയിക്കൽ കുറുപ്പ്
മാങ്കോയിക്കൽ കുറുപ്പ് / ഇരവിപ്പെരുമാൻ കണ്ടൻകുമാരൻ കുറുപ്പ് – മാങ്കോയിക്കൽ തറവാട്ടിലെ കാരണവർ. വേലക്കുറുപ്പിന്റെ ആക്രമണത്തിൽ നിന്ന് രക്ഷപ്പെട്ട് വന്ന മാർത്താണ്ഡവർമ്മ യുവരാജാവിനും പരമേശ്വരൻപിള്ളയ്ക്കും ഇദ്ദേഹം മാങ്കോയിക്കൽ വീട്ടിൽ അഭയം നൽകുന്നു. മാർത്താണ്ഡവർമ്മ യുവരാജാവിനുവേണ്ടി തന്റെ അനന്തരവന്മാരുടെ കീഴിൽ യോദ്ധാക്കളെ കൂട്ടുന്നതിനുവേണ്ടിയുള്ള ഒരുക്കങ്ങൾ ഇദ്ദേഹം ചെയ്യുന്നു.
ബീറാംഖാൻ
ബീറാംഖാൻ / സുഭദ്രയുടെ നായർ – കുടമൺപിള്ളയുടെ ബന്ധുവായ ഒരു ഗൃഹസ്ഥന്റെ അനന്തരവനായ നായർ യുവാവ്. സുഭദ്രയെ വിവാഹം ചെയ്ത് ആറു മാസം കഴിഞ്ഞ് ഭാര്യയെ പറ്റി കേട്ട അപവാദങ്ങൾക്ക് വഴങ്ങി പത്മനാഭൻ തമ്പിയും തന്റെ ഭാര്യയേയും പറ്റിയുള്ള തെറ്റായ അറിവുമൂലം വീട് വിട്ട് പോകുന്നു. പിന്നീട് മതം മാറി മുസ്ലീമായി ഫാത്തിമയെ വിവാഹം കഴിക്കുന്നു. പഞ്ചവൻകാട്ടിൽ കണ്ടെത്തിയ അനന്തപത്മനാഭന് തന്റെ മുൻ ഭാര്യയുടെ മുഖസാദൃശ്യം തോന്നിയതിനാൽ കൂടെ എടുത്തു കൊണ്ടുപോയി ചികിത്സിപ്പിക്കുവാൻ മുൻകൈ എടുക്കുന്നു. തന്നെ സുഭദ്രയിൽ നിന്ന് വേർപ്പെടുത്തിയതിന് പ്രതികാരമായി സുന്ദരയ്യനെ വധിക്കുന്നു.
പരമേശ്വരൻ പിള്ള
മാർത്താണ്ഡവർമ്മ യുവരാജാവിന്റെ പരിചാരകൻ. യുവരാജാവ് രാജാവായി സഥാനമേറ്റതിനുശേഷം രാജാവിന്റെ പള്ളിയറവിചാരിപ്പുകാരനാകുന്നു.
ശ്രീ രാമൻ തമ്പി
രാമവർമ്മമഹാരാജാവിന്റെ ഇളയപുത്രൻ
തിരുമുഖത്തുപിള്ള
അനന്തപത്മനാഭന്റെയും സുഭദ്രയുടെയും പിതാവായ മന്ത്രിശ്രേഷ്ഠൻ.
ചുള്ളിയിൽ ചടച്ചി മാർത്താണ്ഡൻപിള്ള
എട്ടുവീട്ടിൽപിള്ളമാരുടെ പക്ഷം ചേരുന്ന തിരുമുഖത്തുപിള്ളയുടെ സേവകനായ ഒരു പ്രഗല്ഭ വില്ലാളി
കഥാപാത്രബന്ധങ്ങൾ
style="border-spacing: 4px; border: 0px solid darkgray;"
style="border-spacing: 4px; border: 0px solid darkgray; text-align: left; line-height: 90%; stroke: red;"
style="border-spacing: 4px; border: 0px solid darkgray; text-align: left; line-height: 90%;"
മാർത്താണ്ഡവർമ്മ
അനിഴം തിരുന്നാൾ മാർത്താണ്ഡവർമ്മ എന്ന് വേർതിരിച്ചറിയപ്പെടുന്ന മാർത്താണ്ഡവർമ്മ 1729-ൽ വേണാടിന്റെ സിഹാസനാരോഹിതനായതിനെ തുടർന്ന് രാജ്യവിസ്തൃതി ചെയ്ത് തിരുവിതാംകൂർ രാജ്യം രൂപീകരിക്കുകയുണ്ടായി. ഒരു വയസ്സുള്ളപ്പോൾ നഷ്ടപ്പെട്ട മാതാപിതാക്കളിൽ, പിതാവ് തീവ്രജ്വരത്താൽ തീപ്പെട്ടുപോയ ഒരു കിളിമാനൂർ കോയിത്തമ്പുരാനായിരുന്നു, മാതാവ് ഉമയമ്മ റാണിയുടെ കാലത്ത്  കോലത്തുനാട്ടിൽ വേണാട് രാജകുടുംബത്തിലേക്ക് ദത്തെടുക്കപ്പെട്ടവരുമായിരുന്നു. നോലിലെവിടെയും മാർത്താണ്ഡവർമ്മയുടെ മാതാപിതാ വംശ വേരുകളെ കുറിച്ച് എടുത്ത് പറയുന്നില്ല. നോവലിൽ, രാമവർമ്മ രാജാവിനെ അമ്മാവനെന്നും, രാമനാമഠത്തിൽ പിള്ളയുടെ അപായകരമായ പദ്ധതികളിൽ നിന്ന് കാർത്തിക തിരുനാൾ രാമവർമ്മ ഇളയത്തമ്പുരാനെ രക്ഷിച്ചക്കുവാൻ ജീവൻ ബലിയർപ്പിച്ച കിളിമാനൂർ കോയിത്തമ്പുരാനെ ജ്യേഷ്ഠനെന്നും, മാർത്താണ്ഡവർമ്മ പരാമർശിക്കുന്നുണ്ട്.
തമ്പി സഹോദരന്മാർ
രാമവർമ്മ മഹാരാജാവിന്റെ പുത്രന്മാരെയാണ് തമ്പിമാർ അല്ലെങ്കിൽ തമ്പി സഹോദരന്മാർ എന്നു പരാമർശിക്കുന്നത്. മതിലകം രേഖകളിൽ, രാമവർമ്മ മഹാരാജാവിന്റെ പുത്രന്മാരെ കുഞ്ചു തമ്പിയെന്നും ഇളയ തമ്പിയെന്നും യഥാക്രമം മൂത്ത സഹോദരനെയും ഇളയ സഹോദരനെയും കുറിച്ചിരിക്കുകയും ഇവർക്ക് കുമാരപ്പിള്ള എന്നൊരു കാരണവരുണ്ടായിരുന്നെന്നും രേഖപ്പെടുത്തിയിരിക്കുന്നു. പി. ശങ്കുണ്ണിമേനോന്റെ ഹിസ്റ്റൊറി ഓഫ് ട്രാവൻകൂർ ഫ്രം ദ ഏർള്യസ്റ്റ് ടൈംസ് എന്ന ഗ്രന്ഥത്തിൽ ഇവരുടെ പേരുകൾ പപ്പു തമ്പി, രാമൻ തമ്പി എന്ന് രേഖപ്പെടുത്തിയിരിക്കുമ്പോൾ ഇവർ പൊതുവെ കുഞ്ചുത്തമ്പിമാർ എന്നറിയപ്പെട്ടിരുന്നുവെന്നും ഇവരുടെ പേരുകൾ പൽപു തമ്പി, രാമൻ തമ്പി എന്നൊക്കെയായിരുന്നുവെന്നും ദ സ്കെച്ച് ഓഫ് പ്രോഗ്രസ്സ് ഓഫ് ട്രാവൻകൂർ, ഗ്രന്ഥത്തിൽ എൻ. നാണുപിള്ള കുറിച്ചിരിക്കുന്നു. നാടൻപാട്ടുകളിലും ഐതിഹ്യ കഥകളിലും മൂത്ത സഹോദരനെ വലിയ തമ്പിയെന്നും ഇളയ സഹോദരനെ കുഞ്ചു തമ്പിയെന്നും ഇവരുടെ മാതാവിന്റെ പേര് അഭിരാമി അല്ലെങ്കിൽ കിട്ടണത്താളമ്മ എന്നും കൂടാതെ തമ്പിമാർക്ക് കൊച്ചുമണി തങ്ക അഥവാ കൊച്ചു മാടമ്മ എന്നൊരു സഹോദരിയുണ്ടായിരുന്നെന്നും പറയപ്പെടുന്നു. സി. വി. രാമൻപിള്ളയുടെ ജീവചരിത്രത്തിൽ, അദ്ദേഹത്തിന്റെ ചെറുപ്പക്കാലത്ത് രക്ഷാകർത്താവായ കേശവൻതമ്പി കാര്യക്കാർക്ക് പദ്മനാഭൻതമ്പി, രാമൻതമ്പി എന്നു പേരുകളുള്ള രണ്ടു പുത്രന്മാരുണ്ടായിരുന്നുവെന്നും ഇവരുടെ കൂടെയാണ് സി. വി വളർന്നതെന്നും രേഖപ്പെടുത്തിയിട്ടുണ്ട്. പ്രസ്തുത നോവലിൽ, മൂത്ത തമ്പിയെ പപ്പു തമ്പി അഥവാ പത്മനാഭൻതമ്പി എന്നും ഇളയ തമ്പിയെ രാമൻതമ്പി എന്നും പറഞ്ഞിരിക്കുകയും, പത്മനാഭൻതമ്പിയുടെ മാതാവ് നോവലിന്റെ പ്രധാന കഥാകാലയളവിൽ ജീവിച്ചിരിപ്പില്ലെന്നു കുറിച്ചിരുക്കുമ്പോൾ അവരെ രാമൻതമ്പിയുമായി യാതൊരുവിധേനയും ബന്ധപ്പെടുത്തി പരാമർശിച്ചിട്ടില്ലെന്നിരിക്കെ, പത്മനാഭൻതമ്പി തനിക്കായി മക്കത്തായപ്രകാരം പിതാവിന്റെ സിംഹാസനം അവകാശപ്പെടുകയാണെങ്കിൽ അനുജനായ രാമൻതമ്പി തന്നോടു പിണങ്ങുമല്ലോ എന്ന്, അനുജൻ വൈമാത്രേയ സഹോദരനെന്ന കണക്ക് സ്ഥാനാവകാശത്തിന് തുല്യവകാശിയാണെന്നപോലെ പത്മനാഭൻതമ്പി ആകുലപ്പെടുന്നുമുണ്ട്.
രാമവർമ്മ
കൊല്ലവർഷം 899–903 കാലഘട്ടത്തിൽ വേണാടിന്റെ ഭരണാധികാരിയായിരുന്നു രാമവർമ്മ. കോലത്തുനാട് രാജവംശത്തിൽ ജനിച്ച ഇദ്ദേഹത്തെ ഉമയമ്മ റാണിയുടെ കാലത്ത് തിരുവിതാംകൂർ രാജകുടുംബത്തിലേക്ക് ദത്തെടുക്കപ്പെട്ടതാണ്. കോലത്തുനാട്ടിൽ നിന്ന് രാമവർമ്മ, ഉണ്ണി കേരള വർമ്മ എന്നിവർക്കൊപ്പം ദത്തെടുത്ത രണ്ട് സ്ത്രീകളിലൊരാളാണ് മാർത്താണ്ഡവർമ്മയുടെ അമ്മയായത്. ഉമയമ്മ റാണിയുടെ അഭ്യർത്ഥന പ്രകാരമാണ് കോലത്തുനാട്ടിൽ നിന്ന് തിരുവിതാംകൂർ രാജകുടുംബത്തിന് നാല് അംഗങ്ങളെ നൽകിയതെന്ന് പി. ശങ്കുണ്ണിമേനോനും വി. നാഗമയ്യയും കുറിച്ചിരിക്കുന്നു. കൊല്ലവർഷം 863-ൽ രവിവർമ്മയാണ് ഇവരെ ദത്തെടുത്തതെന്ന് ടി.കെ.വേലുപിള്ള രേഖപ്പടുത്തിയിരിക്കുന്നു. തമ്പിമാരുടെ പിതാവായ രാമവർമ്മ, അദ്ദേഹത്തിന്റെ സഹോദരനെ തുടർന്നാണ് കൊല്ലവർഷം 899-ൽ വേണാടിന്റെ സിംഹാസനാരോഹിതനാകുന്നത്. ടി.കെ. വേലുപിള്ളയുടെ അഭിപ്രായത്തിൽ രാമവർമ്മ ഒരു ദുർബലനായ ഭരണാധികാരിയായിരുന്നുവെന്നും, അദ്ദേഹത്തിന്റെ വാഴ്ചക്കാലം തിരുവിതാംകൂറിലെ രാഷ്ട്രീയ ജീവിതം ക്രമരഹിതമാക്കിയെന്നുമാണ്. 1729-ൽ ഹ്രസ്വമായയൊരു രോഗബാധയാൽ അദ്ദേഹം കാലം ചെയ്തു. നോവലിൽ അസുഖം മൂലം കിടപ്പിലായതായി അവതരിപ്പിച്ചിരിക്കുന്ന രാമവർമ്മ മഹാരാജാവ്, കഥാഗമനത്തിനിടയിൽ മരിക്കുകയും ചെയ്യുന്നു.
ആറ്റിങ്ങൽ റാണി
കാർത്തിക തിരുനാൾ രാമവർമ്മയുടെ അമ്മയാണ് ആറ്റിങ്ങലിലെ മുതിർന്ന തമ്പുരാട്ടിയായ ആറ്റിങ്ങൽ റാണി. രവിവർമ്മയുടെ ഭരണക്കാലത്ത് കൊല്ലവർഷം 893-ൽ കോലത്തുനാട്ടിൽ നിന്ന് തിരുവിതാംകൂർ രാജകുടുംബത്തിലേക്ക് രാജകുമാരിയായി ദത്തെടുക്കപ്പെട്ട തമ്പുരാട്ടിക്ക് കിളിമാനൂർ കേരളവർമ്മ തമ്പുരാനുമായുള്ള ബന്ധത്തിൽ നിന്നാണ് കൊല്ലവർഷം 899-ൽ   കാർത്തിക തിരുനാൾ രാമവർമ്മ ജനിക്കുന്നത്. കാർത്തിക തിരുന്നാൾ രാമവർമ്മ ഇളയത്തമ്പുരാനോടൊപ്പം അമ്മത്തമ്പുരാട്ടിയായി മാത്രമേ നോവലിൽ പരാമർശിച്ചിട്ടുള്ളൂ.
കിളിമാനൂർ തമ്പുരാക്കന്മാർ
തിരുവനന്തപുരത്തിന് വടക്ക് സ്ഥിതി ചെയ്യുന്ന കിളിമാനൂർ കുടുംബത്തിലെ പ്രഭുക്കളാണ് കിളിമാനൂർ തമ്പുരാക്കന്മാർ. തിരുവിതാംകൂറിലെ രാജ്ഞിമാരുമായുള്ള വൈവാഹികബന്ധങ്ങൾക്കായി ഈ കുടുംബത്തിലെ പുരുഷ അംഗങ്ങളെ തിരഞ്ഞെടുക്കുന്നതിനാൽ, കിളിമാനൂർ കുടുംബവും തിരുവിതാംകൂർ രാജകുടുംബവും തമ്മിൽ ബഹുമാനപൂർവ്വവും വിശ്വാസപൂർവ്വവുമായ ബന്ധം നിലനിന്നിരുന്നു. നോവലിൽ കിളിമാനൂരിലെ രണ്ട് തമ്പുരാക്കന്മാരെ പരാമർശിക്കുന്നു; അവരിലൊരാളെ കാർത്തിക തിരുനാൾ രാമവർമ്മ ഇളയത്തമ്പുരാൻ, അമ്മത്തമ്പുരാട്ടി എന്നിവർക്കെതിരെയുള്ള ആക്രമണങ്ങളെ ചെറുത്ത് ജീവൻ ബലിയർപ്പിക്കപ്പെട്ട കിളിമാനൂർ കേരളവർമ്മ തമ്പുരാൻ എന്നും, മറ്റൊരാളെ തമ്പി സഹോദരന്മാരും എട്ടുവീട്ടിൽപിള്ളമാരും ചേർന്ന് തിരുവനന്തപുരത്ത് ഭരണഅട്ടിമറിക്ക് ശ്രമിച്ചപ്പോൾ  ഇളയത്തമ്പുരാൻ, അമ്മത്തമ്പുരാട്ടി എന്നിവരെ സംരക്ഷിച്ച ഉദയവർമ്മ കോയിത്തമ്പുരാൻ, കിളിമാനൂർ കേരളവർമ്മ കോയിത്തമ്പുരാൻ എന്ന് യഥാക്രമം ഒന്നാം പതിപ്പിലും, പരിഷ്കൃത പതിപ്പിലും ‍കുറിച്ചിരിക്കുന്നു.
ചരിത്രൈതിഹ്യപാത്രബന്ധങ്ങൾ
style="border-spacing: 4px; border: 0px solid darkgray;"
style="border-spacing: 4px; border: 0px solid darkgray; text-align: left; line-height: 90%; stroke: red;"
എട്ടുവീട്ടിൽ പിള്ളമാർ
എട്ടുവീട്ടിൽ പിള്ളമാർ എന്നത് വേണാട്ടിലെ (തിരുവിതാംകൂർ) എട്ട് കുലീന നായർ കുടുംബങ്ങളിലെ പ്രഭുക്കളെ സൂചിപ്പിക്കുന്നു. മാർത്താണ്ഡവർമ്മയുടെ സ്ഥാനാരോഹണത്തിനെതിരെ ഗൂഢാലോചന നടത്തിയ പ്രധാന സംഘങ്ങളിൽ ഒന്നായിരുന്നു അവർ. മതിലകം രേഖകളിൽ, നോവലിൽ പരാമർശിച്ചിരിക്കുന്ന എട്ടുവീട്ടിൽ പിള്ളമാരിൽ ഒരാളായ കുടമൺപിള്ള, മാർത്താണ്ഡവർമ്മയ്ക്കെതിരെ നിലനിന്നിരുന്ന ഗൂഢാലോചനക്കാരുടെ സംഘങ്ങളൊന്നിൽ പരാമർശിക്കപ്പെടുന്നു. നോവലിൽ പരാമർശിച്ചിരിക്കുന്ന എട്ടുവീട്ടിൽ പിള്ളമാർ, 1883-1884 കാലഘട്ടത്തിൽ പി. ഗോവിന്ദപ്പിള്ള പ്രസിദ്ധീകരിച്ച ശ്രീ വീരമാർത്താണ്ഡവർമ്മചരിതം ആട്ടക്കഥയിലെ വരികളെ അടിസ്ഥാനമാക്കിയാണെന്ന് ഡോ. പി. വേണുഗോപാലൻ അഭിപ്രായപ്പെടുന്നു. നോവലിൽ തിരുമഠത്തിൽ പിള്ള ഒഴികെയുള്ള എട്ടുവീട്ടിൽ പിള്ളമാരുടെ നാമപരാമർശങ്ങൾ ആട്ടക്കഥയിലെ പ്രയോഗങ്ങളെ അനുസ്മരിപ്പിക്കുന്നതാണ്, ആട്ടക്കഥയിൽ നിന്നുള്ള ഒരു ഉദ്ധരണി നോവലിന്റെ പതിനൊന്നാം അധ്യായത്തിന് ആമുഖപദ്യമായി നൽകിയിരിക്കുന്നു. പി. ശങ്കുണ്ണിമേനോൻ എട്ടുവീട്ടിൽ പിള്ളമാരുടെ എട്ട് ശീർഷകങ്ങൾ പ്രസ്താവിക്കുന്നുണ്ട്. വി. നാഗമയ്യയുടെ അഭിപ്രായത്തിൽ പിള്ളമാരുടെ ശീർഷകങ്ങൾ അവർ നയിച്ച ഗ്രാമങ്ങളുടെ പേരുകളാണെന്നും അവരുടെ കുടുംബപ്പേരുകളല്ലെന്നുമാണ്. ചെറുകിട തലവൻമാരായ മാടമ്പിമാർ, എട്ടുവീട്ടിൽ പിള്ളമാരുടെ വിശ്വസ്തരായിരുന്നുവെന്നും, മാടമ്പിമാരാൽ സ്വാധീനിക്കപ്പെട്ട പിള്ളമാർ അവരുമായി ചേർന്ന് ഒരു ശക്തമായ കൂട്ടുക്കെട്ടായി മാറുകയുമായിരുന്നുവെന്ന് പി. ശങ്കുണ്ണിമേനോൻ അഭിപ്രായപ്പെടുന്നു. ഹിസ്റ്റൊറി ഓഫ് ട്രാവൻകൂർ ഫ്രം ദ ഏർള്യസ്റ്റ് ടൈംസ് എന്ന കൃതിയുടെ മലയാളം വിവർത്തനത്തിൽ, മൂലകൃതിയുമായി വിരുദ്ധമാണെങ്കിലും, എട്ടുവീട്ടിൽ പിള്ളമാർ ക്രമേണ മാടമ്പികളായി വളർന്നുവെന്ന് സി. കെ. കരീം അവകാശപ്പെടുന്നു. മാടമ്പിമാരും എട്ടുവീട്ടിൽ പിള്ളമാരും മാർത്താണ്ഡവർമ്മയുടെ പാരമ്പര്യ ശത്രുക്കളായിരുന്നുവെന്ന് ദിവാൻ നാണുപിള്ള പരാമർശിക്കുന്നു. ആറ് മഠങ്ങളുടെയോ പ്രദേശങ്ങളുടെയോ സ്വത്തുക്കൾ കൈകാര്യം ചെയ്യാൻ ഏൽപ്പിച്ചിരുന്ന മഠത്തിൽപിള്ളമാരാണ് എട്ടുവീട്ടിൽ പിള്ളമാരായി തെറ്റിദ്ധരിക്കപ്പെട്ടതെന്നും, പ്രഭുക്കളും നേതാക്കന്മാരും എട്ടുവീട്ടിൽ പിള്ളമാരല്ല, എട്ടുവീട്ടിൽ മാടമ്പിമാരായിരുന്നുവെന്നും ടി.കെ. വേലു പിള്ള അവകാശപ്പെടുന്നു. കുളത്തൂർ പിള്ളയും കഴക്കൂട്ടത്തു പിള്ളയും ആറു വീടുകളിലെ പിള്ളമാരായി ചരിത്രരേഖളിൽ ഒരു തമിഴന്റെ പേരുൾപ്പെടെ കൊടുത്തിട്ടുണ്ടെന്നും, എന്നാൽ അതിന് അവലംബമായി കുറിച്ച മതിലകം രേഖകളിൽ  പരാമർശിച്ചിരിക്കുന്ന ഗൂഢാലോചനക്കാരുടെ സംഘങ്ങളൊന്നിലും അത്തരം വ്യക്തമായ വിവരങ്ങളൊന്നുമില്ലെങ്കിലും, അദ്ദേഹം അവകാശപ്പെടുന്നുമുണ്ട്. പിള്ളമാരുടെ ഗൂഢാലോചനയുടെ പരാമർശങ്ങൾ ലെറ്റേഴ്സ് ടു തെലിച്ചേരി എന്ന ബ്രിട്ടീഷ് രേഖകളിൽ കൊടുത്തിരിക്കുന്നത് ഡോ. എ. പി. ഇബ്രാഹിംകുഞ്ഞ് കുറിക്കുന്നു. നോവലിൽ എട്ടുവീട്ടിൽ പിള്ളമാർ, പത്മനാഭൻ തമ്പിയുടെ പ്രധാന പിന്തുണക്കാരായി മാർത്താണ്ഡവർമ്മയ്ക്കെതിരെ മാരകമായ പദ്ധതികൾ ആവിഷ്‌കരിച്ച് നടപ്പിലാക്കുന്നു, പിള്ളമാരിൽ ഒരാളായ കുടമൺപിള്ള അനന്തപത്മനാഭനാൽ കൊല്ലപ്പെടുന്നു.
ആറുക്കൂട്ടത്തിൽ പിള്ളമാർ
അറുക്കൂട്ടത്തിൽ പിള്ളമാർ, തിരുവിതാംകൂറിൽ നിലനിന്നിരുന്ന സമ്പന്നരായ നായർ കുടുംബങ്ങളിലെ അംഗങ്ങളെ സൂചിപ്പിക്കുന്നു. മാർത്താണ്ഡവർമ്മയുടെ കാലത്ത് ഗൂഢാലോചന നടത്തിയ കൂട്ടങ്ങളിൽ ഈ കുടുംബങ്ങളിലെ ആറ് അംഗങ്ങൾ ഉണ്ടെന്ന് മതിലകം രേഖകളിൽ പരാമർശിക്കപ്പെട്ടിരിക്കുന്നു. നോവലിൽ ഇവർ തിരുമുഖത്തുപ്പിള്ളയോടൊപ്പം നിന്ന ആറുവീട്ടുകാർ എന്ന തമ്പി വംശജരായാണ് അവതരിപ്പിച്ചിരിക്കുന്നതെന്ന് ഡോ. പി. വേണുഗോപാലൻ അഭിപ്രായപ്പെടുന്നു.
നാരായണയ്യൻ
രാമയ്യൻ സംസ്ഥാന സെക്രട്ടറിയായിരുന്നപ്പോൾ അദ്ദേഹത്തിന്റെ സഹായിയായിരുന്നു നാരായണയ്യൻ. തിരുവിതാംകൂറിൽ നിലനിന്നിരുന്ന സ്ഥാനാരോഹണ പാരമ്പര്യത്തെക്കുറിച്ചും അനുബന്ധ ദായക്രമങ്ങളെക്കുറിച്ചും അഴകപ്പമുതലിയാർക്ക് വിശദീകരിച്ച് ബോധ്യപ്പെടുത്താനും ഉണ്ടായിരുന്ന നിയുക്തദൗത്യത്തിൽ രാമയ്യനെ സഹായിച്ചു നോവലിൽ, അദ്ദേഹത്തെ രാജസേവകനായാണ് അവതരിപ്പിക്കുന്നത്, കിളിമാനൂരിൽ നിന്ന് മാർത്താണ്ഡവർമ്മയ്ക്ക് പിന്തുണയായി സൈന്യത്തെ നാരായണയ്യൻ ഏർപ്പെടുത്തുന്നു.
ആറുമുഖം പിള്ള
കൊല്ലവർഷം 901-903 കാലഘട്ടത്തിൽ വേണാട്ടിലെ ബദൽ ദളവായായിരുന്ന അറുമുഖംപിള്ള, മാർത്താണ്ഡവർമ്മയുടെ സ്ഥാനാരോഹണത്തിനുശേഷം ദളവാ ആകുകയും കൊ. വ. 909 വരെ ആ പദവിയിൽ തുടരുകയും ചെയ്തു. തിരുവിതാംകൂറിലേക്കുള്ള പുറംസേനാ സേവനത്തിനുള്ള തുക കുടിശ്ശികയായതിനാൽ മധുരയിൽ നിന്നുള്ള കൂലിപ്പടയാളികൾ ഒരിക്കൽ അദ്ദേഹത്തെ തടഞ്ഞുവച്ചു. മധുരൈ സൈന്യം ഭൂതപാണ്ടിയിൽ തടഞ്ഞുവെച്ചത് മാത്രമാണ് നോവലിൽ അവതരിപ്പിക്കുന്നത്.
സർവ്വാധികാര്യക്കാർ, വലിയ സർവ്വാധികാര്യക്കാർ
തിരുവിതാംകൂറിന്റെ കാര്യനിർവാഹകമേധാവിയുടെ സ്ഥാനപ്പേരാണ് വലിയ സർവ്വാധികാര്യക്കാർ, വലിയ സർവ്വാധികാര്യക്കാരുടെ കീഴിലുള്ള ജില്ലാമേധാവിയാണ് സർവാധി കാര്യക്കാർ. രാമവർമ്മ രാജാവിന്റെ കാലത്ത് വലിയ സർവ്വാധികാര്യക്കാർ രാജാവിന്റെ നേരിട്ടുള്ള ഉത്തരവിൻ കീഴിലായിരുന്നു. നോവലിൽ, വലിയ സർവ്വാധികാര്യക്കാർക്ക് ഒരു നവജാത ശിശുവിന്റെ പ്രസവശേഷം വിശ്രമിക്കുന്ന ഒരു ഭാര്യ, പത്തുമാസം ഗർഭിണിയായ ഒരു മകൾ, അസുഖമുള്ള ഒരു മരുമകൾ എന്നിവരുണ്ടെന്ന് പരാമർശിക്കുന്നു. ശങ്കരാച്ചാർ കൊല്ലപ്പെട്ട രാത്രിയിലെ മാർത്താണ്ഡവർമ്മയുടെ പ്രവർത്തനങ്ങളെക്കുറിച്ച് സംശയിക്കുന്നവരിൽ ഒരാളാണ് നോവലിലെ സർവ്വാധികാര്യക്കാർ.
ചടച്ചി മാർത്താണ്ഡൻ
മാർത്താണ്ഡവർമ്മയ്ക്കെതിരെയയുള്ള ഗൂഢാലോചനക്കാർക്കൊപ്പമായിരുന്നെങ്കിലും മാർത്താണ്ഡവർമ്മയുടെ പിന്തുണക്കാരനായി മാറുന്നവനായി ഐതിഹ്യങ്ങളിൽ പരാമർശിക്കപ്പെടുന്ന ഒരു പാത്രമാണ് ചടച്ചി മാർത്താണ്ഡൻ. ചടച്ചി മാർത്താണ്ഡന്റെ വീട് ചുള്ളിയൂരിൽ ആയിരുന്നുവെന്നുള്ള ഐതിഹ്യങ്ങളിലെ പരാമർശങ്ങൾ ഡോ. എൻ. അജിത്കുമാർ രേഖപ്പെടുത്തുന്നുണ്ട്. തിരുമുഖത്തുപ്പിള്ളയുടെ സേവകനും പിന്നീട് എട്ടുവീട്ടിൽ പിള്ളമാരുടെ പക്ഷം ചേരുന്ന ചുള്ളിയിൽ ചടച്ചി മാർത്താണ്ഡൻ പിള്ള എന്നാണ് നോവലിൽ അവതരിപ്പിച്ചിരിക്കുന്നത്.
ലണ്ടൻ സ്റ്റോൺ
ലണ്ടനിലെ 111 കന്നോൻ സ്ട്രീറ്റിലെ പരമ്പരാഗതമായ ഒരു അതിർത്തിക്കല്ല്‌ ആണ് ലണ്ടൻ സ്റ്റോൺ. തെരുവിലെ തെക്കുവശത്ത് നൂറ്റാണ്ടുകളായി നിലനിന്നിരുന്ന ഒരു വലിയ വസ്തുവിന്റെ ശേഷിപ്പായ 53 × 43 × 30 സെന്റീമീറ്റർ (21 × 17 × 12) അളവുകളുോടുകൂടിയ ഒരു ഊലൈറ്റ്ചുണ്ണാമ്പുകല്ലാണ് ഇത്. 111 കരോൺ സ്ട്രീറ്റ് കെട്ടിടത്തിന്റെ പുനർനിർമ്മാണത്തിൽ ഉപയോഗിച്ചിരുന്ന ഈ കല്ല് നിലവിൽ ലണ്ടണിലെ മ്യൂസിയത്തിൽ സൂക്ഷിച്ചിരിക്കുകയാണ്.
1100-ൽ ആദ്യമായി "ലണ്ടൻ സ്റ്റോൺ" എന്ന പേരിൽ രേഖപ്പെടുത്തിയിരുന്ന ഈ കല്ലിന്റെ തീയതിയും അതിന്റെ യഥാർത്ഥ ലക്ഷ്യവും അജ്ഞാതമാണ്. ഉത്ഭവിച്ചത് റോമിലാകാനാണ് സാധ്യതയെങ്കിലും കുറഞ്ഞത് പതിനാറാം നൂറ്റാണ്ടുമുതൽതന്നെ അതിനെക്കുറിച്ച് താൽപര്യവും ഊഹാപോഹങ്ങളും നടന്നിട്ടുണ്ട്. മുൻപുതന്നെ ഇതിനൊരു ബഹുമാനമുണ്ടായിരിക്കാമെന്നോ അല്ലെങ്കിൽ ഏതെങ്കിലും മറഞ്ഞ രഹസ്യമായ പ്രാധാന്യം ഉണ്ടെന്നോ ആധുനിക വാദം ഉന്നയിച്ചിട്ടുണ്ട്. എന്നിരുന്നാലും, ഈ പ്രസ്താവനകൾ പൂർണമായും അടിസ്ഥാനരഹിതമാണ്.
ബാഹ്യ ലിങ്കുകൾ
വർഗ്ഗം:ചുണ്ണാമ്പ് കല്ലുകൾ വർഗ്ഗം:കെട്ടിടങ്ങളും നിർമ്മിതികളും
മാർത്താണ്ഡവർമ്മ നോവലിലുള്ള കഥാപാത്രങ്ങളുടെ പട്ടിക
മറ്റുള്ളവർ
നോവലിലെ പ്രധാന കഥാപാത്രങ്ങളിലൊന്നായ സുഭദ്ര, എഴുത്തുകാരന്റെ ഭാര്യ ഭഗീരിഥിഅമ്മയെ അടിസ്ഥാനമാക്കിയുള്ളതാണ്. സി. വി. യുടെ ബാല്യത്തിൽ സംരക്ഷകനും രക്ഷാധികാരിയും ആയിരുന്ന തിരുവിതാംകൂറിലെ ഒരു കാര്യക്കാരൻ (ഒരു താലൂക്കിന്റെ ഭരണത്തലവൻ), നങ്കോയിക്കൽ കേശവൻ തമ്പി എന്ന വ്യക്തിയെ അടിസ്ഥാനമാക്കിയാണ് തിരുമുഖത്തുപ്പിള്ളയുടെ കഥാപാത്രത്തെ സൃഷ്ടിച്ചിരിക്കുന്നത്. നോവലിൽ, ആർക്കോട്ട് നവാബ്, ഹാക്കിമിന്റെ വൈദ്യശാസ്ത്ര മികവിന് സമ്മാനങ്ങൾ നൽകിയതായി പരാമർശമുണ്ട്. നിർഭാഗ്യത്തിനും അപകടത്തിനും എതിരായ സംരക്ഷണ നടപടികൾക്കുള്ള മന്ത്രവാദത്തിന് പേരുകേട്ടതായുള്ള അകവൂർ കുടുംബത്തിലെ ഒരു നമ്പൂതിരിപ്പാടിനെക്കുറിച്ചും പരാമർശമുണ്ട്. ഉഗ്രൻ കഴക്കൂട്ടത്തുപ്പിള്ള എന്ന കഥാപാത്രത്തെ താരതമ്യപ്പെടുത്തിയ തുർക്കിസുൽത്താനെ കുറിച്ചും പരാമർശമുണ്ട്. തിരുവല്ല പോറ്റിമാരുടെ രൂപത്തെക്കുറിച്ച് ചാരോട്ടു കൊട്ടാരത്തിലെ മാർത്താണ്ഡവർമ്മ രാജകുമാരന്റെ വസ്ത്രധാരണവുമായി താരതമ്യപ്പെടുത്തി പരാമർശിക്കുന്നുമുണ്ട്.
കഥാപാത്രങ്ങൾ തുടർഭാഗങ്ങളിൽ
മാർത്താണ്ഡവർമ്മ നോവലിലെ കഥാപാത്രങ്ങളായ അനന്തപത്മനാഭൻ, കൊച്ചുവേലു, ഇളയ തമ്പുരാൻ, പിന്നെ പേരെടുത്തു പറയാതെ പരാമർശിക്കപ്പെടുന്ന രാമനാമഠത്തിൽ പിള്ളയുടെ പുത്രൻ എന്നിവർ ധർമ്മരാജാ നോവലിൽ യഥാക്രമം വലിയപടത്തലവൻ, കാർത്തിക തിരുന്നാൾ രാമവർമ്മ അഥവാ ശീർഷകഥാപാത്രം, ചന്ത്രക്കാരൻ എന്നീ പാത്രങ്ങളായി തുടരുന്നു. ധർമ്മരാജാ നോവലിന്റെ തുടർകൃതിയായ രാമരാജാബഹദൂർ നോവലിൽ ചന്ത്രക്കാരൻ പിന്നെ കാർത്തിക തിരുന്നാൾ രാമവർമ്മ എന്ന ഇരുവർ, യഥാക്രമം മാണിക്യഗൗണ്ഡൻ എന്ന പാത്രമായും ശീർഷകഥാപാത്രമായും തുടരുന്നു.
കഥാപാത്രങ്ങളുടെ സങ്കീർണ്ണ ബന്ധുത്വം
style="border-spacing: 4px; border: 0px solid darkgray;"
style="border-spacing: 4px; border: 0px solid darkgray; text-align: left; line-height: 90%; stroke: red;"
style="border-spacing: 4px; border: 0px solid darkgray; text-align: left; line-height: 90%;"
ഗ്രന്ഥസൂചി
വർഗ്ഗം:മാർത്താണ്ഡവർമ്മ നോവൽ
മീന (നടി)
ഒരു മലയാള ചലച്ചിത്രനടിയായിരുന്നു മേരി ജോസഫ് എന്ന മീന. അറുനൂറോളം മലയാളചലച്ചിത്രങ്ങളിൽ അഭിനയിച്ചിട്ടുണ്ട്. ഹൃദയാഘാതത്തെ തുടർന്ന് 1997 സെപ്റ്റംബർ 17- ന് മീന നിര്യാതയായി.
ജീവിതരേഖ
1941 ഏപ്രിൽ 23-നായിരുന്നു മീനയുടെ ജനനം. കോയിക്കലേത്ത് ഇട്ടി ചെറിയാച്ചന്റെയും ഏലിയമ്മയുടെയും. മകളായി ജനിച്ചു. ഒരു നാടകനടി യായിരുന്ന മീന ക്രമേണ ഒരു ചലച്ചിത്രനടി ആവുകയായിരുന്നു. 1954-ൽ പുറത്തിറങ്ങിയ കുടുംബിനി ആയിരുന്നു മീനയുടെ ആദ്യചിത്രം. കെ.കെ. നാരായണൻ ഭാഗവതരെ വിവാഹം കഴിച്ചു.
പുറത്തേക്കുള്ള കണ്ണികൾ
വർഗ്ഗം:ചലച്ചിത്ര അഭിനേതാക്കൾ വർഗ്ഗം:മലയാളചലച്ചിത്രനടിമാർ വർഗ്ഗം:മലയാളനാടകനടിമാർ വർഗ്ഗം:1941-ൽ ജനിച്ചവർ
ബെലിൻഡ ക്ലാർക്ക്
1991 മുതൽ 2005 വരെ സജീവമായിരുന്ന ആസ്ട്രേലിയൻ ക്രിക്കറ്റ് താരമാണ് ബെലിൻഡ ക്ലർക്ക്, 1997 ഡിസംബർ 16 നു നടന്ന അന്താരാഷ്ട്രഏകദിന മത്സരത്തിൽ ഡെൻമാർക്കിനെതിരെ പുറത്താകാതെ 229* റൺസ് നേടിയാണ് ബെലിൻഡ ശ്രദ്ധാകേന്ദ്രമായത്. ഏകദിനക്രിക്കറ്റിൽ ആദ്യമായി ഇരട്ടശതകം നേടിയ വ്യക്തിയും ബലിൻഡ ക്ലാർക്ക് ആണ്. 2014 നവംബർ 13 ന് ശ്രീലങ്കയ്ക്കെതിരെ രോഹിത് ശർമ 264 റൺസെടുത്തതോടെ ബെലിൻഡ രണ്ടാം സ്ഥാനത്തേക്കു പിന്തള്ളപ്പെട്ടു. 2015ൽ മാർട്ടിൻ ഗുപ്റ്റിൽ 237 റൺസ് നേടിയതോടെ ഏകദിനക്രിക്കറ്റിലെ ഏറ്റവും ഉയർന്ന മൂന്നാമത്തെ വ്യക്തിഗത സ്കോർ എന്ന റെക്കോഡിലേക്ക് ബെലിൻഡ മാറ്റപ്പെട്ടു. സ്ത്രീകളുടെ ഏകദിനക്രിക്കറ്റിൽ ഏറ്റവും കൂടുതൽ റൺസ് നേടിയ മൂന്നാമത്തെയാൾ എന്ന റെക്കോഡും ബെലിൻഡയുടെ പേരിലാണ്.
കരിയർ
1970 ൽ ജനിച്ച ബെലിൻഡ 1991 മുതൽ 2005 വരെ ആസ്ട്രേലിയൻ ക്രിക്കറ്റ് ടീമിലെ അംഗമായിരുന്നു. 1994 മുതൽ വിരമിക്കുന്നതുവരെ ആസ്ട്രേലിയൻ വനിതാക്രിക്കറ്റ് ടീമിന്റെ ക്യാപ്റ്റ്യനും ബെലിൻഡയായിരുന്നു. 118 അന്താരാഷ്ട്ര ഏകദിന മത്സരങ്ങളിലെ 114 ഇന്നിങ്സുകളിൽ നിന്നായി അഞ്ച് ശതകങ്ങളും 30 അർദ്ധശതകങ്ങളും അടക്കം 47.49	ശരാശരിയിൽ 4844 റൺസ് ആണ് ബെലിൻഡയുടെ സമ്പാദ്യം. 15 അന്താരാഷ്ട്ര ടെസ്റ്റ് മത്സരങ്ങളിലും ബെലിൻഡ പാഡണിഞ്ഞു. 25 ഇന്നിംങ്സുകളിൽ നിന്നായി 2 ശതകങ്ങളും 6 അർദ്ധശതകങ്ങളും അടക്കം 45.95 ശരാശരിയിൽ 919 റൺസ് നേടി.
അവലംബം
വർഗ്ഗം:ഓസ്ട്രേലിയൻ ക്രിക്കറ്റ് കളിക്കാർ വർഗ്ഗം:1970-ൽ ജനിച്ചവർ
ജെർമി കോർബിൻ
ബ്രിട്ടനിലെ പ്രതിപക്ഷനേതാവും ലേബർപാർട്ടി അദ്ധ്യക്ഷനുമാണ് ജെർമി കോർബിൻ. 1983-മുതൽ പാർലമെന്റ് അംഗമാണ്.2015ലാണ് ലേബർപാർട്ടി നേതൃപദവിയിൽ എത്തുന്നത്. ആശയപരമായി ജനാധിപത്യ സോഷ്യലിസ്റ്റ് ആയി കരുതപ്പെടുന്നു.
അവലംബം
വർഗ്ഗം:1949-ൽ ജനിച്ചവർ വർഗ്ഗം:ജീവിച്ചിരിക്കുന്ന പ്രമുഖർ
തമാര ചെറെംനോവ
"സൈബീരിയയുടെ കഥാകൃത്ത്" എന്ന് വിളിക്കപ്പെടുന്ന ഒരു റഷ്യൻ എഴുത്തുകാരിയാണ് തമാര ചെറെംനോവ (റഷ്യൻ: Тамара Черемнова; ജനനം ഡിസംബർ 6, 1955) അവൾക്ക് സെറിബ്രൽ പക്ഷാഘാതം ഉണ്ട്. അവളുടെ തെറ്റായ രോഗനിർണയം വെളിപ്പെടുത്തുന്നതിനുമുമ്പ് അവരുടെ യൗവനകാല ജീവിതം ഒരു മാനസിക അഭയകേന്ദ്രത്തിൽ ചെലവഴിച്ചു. 2018 ൽ ബിബിസിയുടെ "100 സ്ത്രീകളിൽ" ഒരാളായിരുന്നു അവർ.
അവലംബം
വർഗ്ഗം:ബി.ബി.സി. 100 സ്ത്രീകൾ വർഗ്ഗം:1955-ൽ ജനിച്ചവർ
കാർബൺ ടിഷ്യു
ജെലാറ്റിൻ പ്രധാന ഘടകമായ ഒരു ഇമൽഷൻ ആണ് കാർബൺ ടിഷ്യൂ. ഇത് ഗ്രെവ്യൂർ സിലിണ്ടറുകളുടെ എച്ചിങ്ങിന് ഉപയോഗിക്കുന്നു. ഈ ഇമൽഷൻ ഒരു പേപ്പറിലേക്ക് ആദ്യമായി പുരട്ടുന്നു. ഇതിനെ 3:4 അളവിലുള്ള പൊട്ടാസ്യം ബൈക്രോമേറ്റ് ലായനിയിൽ മുക്കുന്നതോടെ പ്രകാശത്തിനോട് പ്രവർത്തനക്ഷമമാകുന്നു. ഉണക്കുന്നതോടെ ഇത് ഉപയോഗിക്കാൻ തയ്യാറാകുന്നു.
കാർബൺ ടിഷ്യു ആദ്യം പോസിറ്റീവ് ഫിലിം ഉപയോഗിച്ച് എക്സ്പോസ് ചെയ്യുന്നു. വെളിച്ചം കടന്നുപോകുന്ന ഭാഗം (അതായത്, മഷി പകർത്തേണ്ട ആവശ്യമില്ലാത്ത ഭാഗം) കട്ടികൂടി, ബലവത്താകുന്നു. പ്രകാശത്തിൻറെ ശക്തി കുറയുന്ന മുറക്ക് ബലവും കനവും കുറഞ്ഞുവരുന്നു. ഈ കാർബൺ ടിഷ്യു കഴുകിയതിന് ശേഷം ചെമ്പ് പൊതിഞ്ഞ സിലിണ്ടറിൻറെ പ്രതലത്തിൽ പതിപ്പിക്കുന്നു. അതിന് ശേഷം, ഫെറിക് ക്ലോറൈഡ് ദ്രാവകം സിലിണ്ടറിൽ പുരളാൻ അനുവദിക്കുന്നു. ഈ ദ്രാവകം മെല്ലെ കാർബൺ ടിഷ്യൂവിന് ഇടയിലൂടെ ചെമ്പ് കാർന്നെടുക്കാൻ ആരംഭിക്കുന്നു. എന്നാൽ കാർബൺ ടിഷ്യു ആദ്യം പ്രവർത്തിക്കുന്നു. കട്ടികൂടിയ ടിഷ്യു പ്രവർത്തിച്ച് തീരാൻ സമയം എടുക്കുമ്പോൾ കട്ടി കുറഞ്ഞ ഭാഗത്ത് വേഗം തീരുകയും ചെമ്പ് പ്രവർത്തിക്കുകയും ചെയ്യുന്നു. ടിഷ്യു ഒട്ടും തന്നെ ഇല്ലാത്ത ഭാഗത്ത് പ്രവർത്തനം ആദ്യമേതന്നെ ചെമ്പിൽ നടക്കുന്നു. അങ്ങനെ ആദ്യം പ്രവർത്തനം നടന്ന ഭാഗങ്ങളിൽ താണ കുഴികളും കുറച്ച് പ്രവർത്തിച്ച ഭാഗങ്ങളിൽ നേർത്ത കുഴികളും രൂപപ്പെടുന്നു. ഇപ്രകാരം കുഴികളുടെ ഏറ്റക്കുറച്ചിലിനനുസരിച്ച് പകരുന്ന മഷിയുടെ അളവ് വ്യത്യാസപ്പെടുകയും നിറത്തിൽ ഏറ്റക്കുറച്ചിൽ രൂപപ്പെടുകയും ചെയ്യുന്നു.
കാർബൺ ടിഷ്യു സ്ക്രീൻപ്രിൻറിം സ്റ്റെൻസിലുകൾ നിർമ്മിക്കാനും വ്യാപകമായി ഉപയോഗിക്കുന്നുണ്ട്.
വി.കെ. ബാബു
കേരളത്തിലെ പൊതുപ്രവർത്തകനും കോൺഗ്രസ് എസ്. നേതാവുമായിരുന്നു '''വി.കെ. ബാബു'''.
മുളവു‌കാട് വലിയതറയിൽ കുമാരൻ-മാധവി ദമ്പതികളുടെ ആറ് മക്കളിൽ ഇളയപുത്രനായിരുന്നു ബാബു. 1991-ൽ നിയമസഭ തെരഞ്ഞെടുപ്പിൽ മത്സരിക്കാനെത്തിയ ബാബു അന്ന് മുതൽ ചെറായിയിലായിരുന്നു താമസം. 2020 ഏപ്രിൽ 20ന് മരിച്ചു
കുടുംബം
സിവിൽ സപ്ലൈ്‌സ് കോർപറേഷൻ ഉദ്യോഗസ്ഥയായ സുശീലയാണ് ഭാര്യ. മക്കൾ : അഭയ, അനഘ.
വർഗ്ഗം:കേരളത്തിലെ ഇന്ത്യൻ നാഷണൽ കോൺഗ്രസ് പ്രവർത്തകർ വർഗ്ഗം:ഒൻപതാം കേരള നിയമസഭാംഗങ്ങൾ വർഗ്ഗം:ഉപതിരഞ്ഞെടുപ്പിൽകൂടി നിയമസഭാംഗമായവർ
തിരുവനന്തപുരം ആർട്സ് കോളേജ്
തിരുവനന്തപുരം ജില്ലയിലെ ഒരു കോളേജ് ആണ് ആർട്സ് കോളേജ്, തിരുവനന്തപുരം. കേരള സർവ്വകലാശാലയോടു അഫിലിയേറ്റ് ചെയ്തിരിക്കുന്നു.
ചരിത്രം
ഈ കോളേജ് സ്ഥാപിക്കപ്പെട്ടത് 1866 ലാണ്. ഇതിന്റെ സ്ഥാപകൻ തിരുവിതാംകൂർ മഹാരാജാവായിരുന്ന ആയില്യം തിരുനാൾ രാമ വർമ്മയാണ്. തിരുവനന്തപുരം മഹാരാജാസ് കോളേജ് എന്നാണ് അക്കാലത്ത് ഈ കലാലയം അറിയപ്പെട്ടിരുന്നത്.
പുറത്തേക്കുള്ള കണ്ണികൾ
വർഗ്ഗം:തിരുവനന്തപുരം ജില്ലയിലെ കലാലയങ്ങൾ വർഗ്ഗം:കേരള സർവ്വകലാശാലക്കു കീഴിലുള്ള കലാലയങ്ങൾ വർഗ്ഗം:കേരളത്തിലെ ഗവണ്മെന്റ് കലാലയങ്ങൾ